Mimi Lana Impikan Majlis Perkahwinan Sederhana

Dirisik keluarga Syafiq Kyle semalam, pelakon Mimi Lana meluahkan rasa syukur di atas doa serta kata-kata yang baik diberikan kepadanya.

Menerusi satu perkongsian di muat naik, Mimi berkata semuanya adalah perancangan Allah serta dia mengimpikan majlis perkahwinan yang sederhana.

BACA: Syafiq Kyle Sah Bakal Kahwin Dengan Mimi Lana Tahun Ini

“Syukur Alhamdulillah dan terima kasih tidak terhingga atas segala doa yang baik daripada kalian. Saya sangat terharu dengan semua kata-kata baik yang diberikan.

“Bagi saya, 90 peratus adalah perancangan Allah, hanya 10 peratus datang daripada saya. Segala yang berlangsung merupakan di luar jangkaan saya. Bersederhana itu adalah impian perkahwinan saya dan semuanya direstui dengan mudah,” tulisnya.

Dalam pada itu, Mimi juga terharu kerana disayangi ramai serta mendoakan agar urusannya serta mereka yang menyayangi dirinya dipermudahkan.

“Selama 27 tahun, ini kali pertama saya rasa sangat sangat disayangi semua orang sehingga tiada perasaan yang tidak baik terdetik dalam hati. Alhamdulillah.

“Terima kasih tidak terhingga Ya Allah dan keluarga, termasuk keluarga pasangan saya. Tiada kata yang dapat menggambarkan apa perasaan saya pada waktu ini.

“Allah SWT telah permudahkan segala-galanya dan saya akan terus berdoa agar urusan saya serta semua yang menyayangi dipermudahkan pada masa akan datang. Insya-Allah. Amin,” tulisnya.

Semalam, pengurus Mimi iaitu Iman Tang memaklumkan aktres itu dirisik keluarga Syafiq dalam satu majlis ringkas.


Isteri Saharul Ridzwan Selamat Bersalin Anak Ketiga

Tahniah diucapkan buat pelakon Saharul Ridzwan selepas isterinya, Deena Amir selamat melahirkan cahaya mata ketiga mereka, bayi perempuan.

Berita gembira itu dimaklumkan oleh Saharul menerusi Instagram miliknya semalam serta meluahkan rasa syukur di atas segalanya.

Menerusi entri itu, Saharul turut memuat naik video memaparkan dirinya sedang memangku anak ketiga yang baru dilahirkan itu. Bagaimanapun, setakat ini Saharul belum mendedahkan wajah anak perempuannya.

Saharul dan Deena mendiriman rumah tangga pada September 2016. Pasangan itu dikurniakan dua orang cahaya mata iaitu Muhammad Luth Ali dan Fateema Azzahara.


Keluarga Aiman Tino Hantar Rombongan Merisik

Perkongsian Aiman Tino menjadi perhatian ramai apabila berkongsikan video memaparkan ibunya menyarung cincin ke jari manis kekasihnya.

Memetik mStar Online, ibu kepada Aiman iaitu Hazelina Abd Jalil mengesahkan menghantar rombongan merisik teman wanita anaknya itu dikenali sebagai Syarah Haifa semalam.

Menurut Hazelina, sebagai ibu dia merestui pilihan anaknya itu serta mengatakan itu pertami kali dia bertemu dengan kekasih ankanya dan berharap hubungan mereka kekal hingga ke jinjang pelamin.

“Semalam hanya majlis merisik sahaja. Sekadar sesi suai kenal antara kedua belah keluarga. Itu pun kali pertama saya berjumpa Syarah.

“Ini adalah pilihan Aiman dan sebagai ibu pastinya saya merestui hubungan tersebut. Mereka sudah lama berkenalan dan Aiman mula cakap untuk ke fasa seterusnya sejak beberapa bulan lalu. Apabila dia sudah tergerak hati, maka saya dan ayahnya menyokong keputusan tersebut,” katanya.

Dalam pada itu, Hazelina berkata mereka masih belum menetapkan tarikh dan perbincangan akan dibuat kedua-kedua belah pihak. Hazelina turut menyifatkan bakal menantunya seorang yang cantik dan lemah lembut.

“Saya tak boleh nak cakap lebih-lebih soal kahwin kerana belum ada perancangan. Perbincangan akan dibuat antara keluarga kedua-dua belah pihak nanti.

“Syarah seorang yang cantik dan lemah-lembut. Keluarganya juga menerima kami dengan baik. Saya harap peminat Aiman juga dapat merestui hubungan mereka,” katanya.


“Saya Tak Pernah Berimamkan Suami” – Shikin Maembong Kongsi Kisah Jadi Isteri Kedua

Baru-baru ini, kakak kepada pelakon Emma Maembong iaitu Shikin Maembong berkongsikan pengalamannya hidup bermadu serta kehidupan sebagai isteri kedua.

Memetik Kosmo, menerusi video dikongsikan di TikTok, hidup bermadu tidak seindah yang disangka apatah lagi terpaksa melakukan banyak perkara seorang diri tanpa suami di sisi.

Sape suruh? Kan da kene tinggal ? #divorce #fyp #CapCut #fyp? #fypage #fyp??viral #fypdongggggggg #binikedua #singlemom #memories #singleisbetter #imfree

“Siapa suruh jadi bini nombor dua, kan dah kena merayap mall (pusat beli belah) seorang diri, birthday (sambutan hari jadi) sambut seorang dekat rumah, tiada hadiah tidak apa. Hidup bertiga sahaja dengan anak dan maid (pembantu rumah) kehulur kehilir,” kongsinya.

Menurut Shikin lagi, sebagai isteri kedua dia perlu mengalah meskipun perkahwinannya itu mendapat keizinan dan direstui oleh isteri pertama.

“Saya tak pernah berimamkan suami. Pindah rumah pun urus sendiri. Taat setia macam mana sekali pun, kerana nak jaga nama, tetap kena cerai. Walaupun madu terima, tetap kena mengalah kalau suami tak balik rumah,” katanya.

Terdahulu, Shikin pernah mendirikan rumah tangga dengan anak Chef Wan iaitu Chef Riz pada 2014, namun bercerai pada 2016. Pasangan itu dikurniakan seoang cahaya mata, Putri Arianna Natasya.

Kemudian Shikin berkahwin sekali lagi dengan seorang individu yang tidak didedahkan identitinya dan memilih menjadi isteri kedua.


Mawar Rashid Selamat Bersalin Anak Ketiga, Beri Nama Raden Seri Riyanna Sayang

Tahniah diucapkan buat pelakon Mawar Rashid yang selamat melahirkan cahaya mata ketiga iaitu bayi perempuan di sebuah pusat perubatan di Selangor kira-kira jam 1 pagi tadi.

Berita gembira itu dikongsikan oleh Mawar di Instagram sebentar tadi serta memaklumkan proses kelahiran secara normal itu dipermudahkan.

BACA: Hamil Anak Ketiga, Mawar Rashid Alami Alahan Teruk Sampai Berkurung Dalam Bilik

Menurut Mawar lagi, dia bersalin secara normal buat kali ketiga serta berkongsikan nama diberi buat bayinya itu iaitu Raden Seri Riyanna Sayang.

“Syukur Alhamdulillah, semua nya dipermudahkan. Mawar bersalin secara normal, just like my first 2 baby, Rafael & Cinta. Thank you semua atas doa-doanya.Say hi to, Raden Seri Riyanna Sayang,” tulisnya.

Perkongsian Mawar itu mendapat pelbagai reaksi daripada netizen yang tidak melepaskan peluang mengucapkan tahniah buat Mawar dan suaminya, Raf Yaakob di atas kelahiran cahaya mata ketiga mereka.

Mawar dan Raf Yaakob mendirikan rumah tangga pada 9 November 2017. Pasangan itu dikurniakan dua cahaya mata iaitu Rafael dan Rosabella berusia empat dan dua tahun.


Bergambar Dengan MK, Puteri Sarah Dilabel Penyondol

Semalam, berlangsungnya konsert penyanyi terkenal dari Indonesia, Cakra Khan yang turut dihadiri peminat serta selebriti tanah air.

Turut tidak ketinggalan, pelakon Puteri Sarah juga turut menghadiri konsert berkenaan bersama ibu serta pembantu peribadinya.

BACA: Puteri Sarah Kongsi Dapat Petunjuk ‘Perbuatan’ Suami Lepas Seminggu Tahajjud

Apa yang menjadi perhatian, Puteri Sarah dilhat memuat naik gambarnya bersama penyanyi, MK K-Clique. Diruangan komen, ada yang berseloroh mengatakan mereka ‘approve’ melihat Puteri Sarah dan MK.

Tidak kurang juga, ada yang menegur supaya Puteri Sarah menjaga batas apatah lagi statusnya yang masih lagi isteri orang. Malah, ada yang mengecam pelakon itu kerana mengambil gambar dengan lelaki lain.

Ada juga netizen mendakwa disebabkan itu suaminya mencari wanita lain. Turut menjadi perhatian komen seorang netizen dipercayai akaun palsu melabel Puteri Sarah seorang penyondol.

Tidak hanya berdiam diri, Puteri Sarah dilihat membalas komen fitnah tersebut mengatakan ibunya, pembantu peribadi dan pengurusnya turut ada bersamanya.

“Kalau nak menyondol, dia tak tunjuk depan orang ramai kat konsert. Untuk pengetahuan, ibu saya ada di sebelah, pembantu peribadi saya, pengurus semua juga berada di sebelah. Sila cuba lagi,” jawabnya.

Susulan kritikan dilemparkan, ada netizen mempertahankan aktres itu dengan mengatakan ramai artis wanita di luar sana masih berstatus isteri kongsi gambar bersama lelaki namun tidak pula ditegur.


Wak Doyok Nak Bakal Isteri Anak Dara, Sanggup Tinggal Dengan Ibu Mentua

Usia sudah mencedah 48 tahun, ikon fesyen Wak doyok mengakui sedang mengenali hati budi seseorang untuk dijadikan bakal isteri.

Memetik mStar Online, Wak Doyok berkata dia masih dalam proses mengenali dengan wanita tersebut dan sudah tentu mahukan hubungan yang kekal hingga ke akhir hayat.

BACA: Ibu Wak Doyok Nak Menantu Anak Dara, Tak Nak Janda

“Saya masih mengenali hati budi seseorang walaupun saya dan dia agak sibuk dengan kerja masing-masing dan dia orang biasa sahaja.

“Kita nak kenal seseorang itu bukan hanya satu hari, lagi-lagi kahwin ni bukan malam tu atau esok sahaja, seronok biar sampai akhir hayat. Sampai dia boleh jaga kita dan bukan berkahwin sebab harta,” katanya.

Dalam pada itu, ditanya mengenai status yang menjadi pilihan wanita untuk menjadi bakal isterinya, Wak Doyok berkata dia mahukan wanita berstatus anak dara dan berusia 25 keatas.

“Yang tentu anak daralah, 25 tahun keatas. Kalau muda sangat pun susah, kehidupan masih tak cukup, bila dah 28 ke atas tu dia dah cukup matang,” katanya.

Sementara itu, Wak Doyok turut mendedahkan punca dia berpisah dengan bekas kekasih terdahulu dimana tidak mahu tinggal bersama ibunya.

“Bekas teman wanita saya tak mahu duduk dengan mak saya. Saya jaga mak saya kalau saya tinggalkan dia seorang macam mana dia dah berusia sekarang.

“Tanggungjawab lelaki adalah mak, kalau perempuan saya boleh cari banyak-banyak tak ada masalah, tapi syurga tu dekat mak saya, bukan dekat isteri saya.

“Isteri syurga dekat saya, dia kena ikut cakap saya. Jadi saya nak seimbang. Kena tackle mak saya dulu macam mana,” katanya.


Azhar Sulaiman Tak Kisah Leona Hidup Bermadu

Pelakon Azhar Sulaiman berkata dia tidak kisah jika suatu hari nanti anaknya, Kasih Iris Leona ditakdirkan hidup bermadu.

Menerusi satu perkongsian di Instagram, Azhar berkata demikian selepas ada netizen mengatakan anaknya itu bakal menjadi isteri kedua atau ketiga.

BACA: Leona Menari Masa Beratur Beli Nasi Kandar, Reaksi Abang Belakang Jadi Perhatian

Bagaimanapun, Azhar menetapkan beberapa syarat buat bakal suami anaknya itu. Azhar berkata dia menerima dengan terbuka asalkan berpendidikan sehingga degree.

Kata Azhar lagi, calon suami Leona juga mestilah hormat dan menjaga maruah anaknya serta keluarga.

Malah, mereka juga haruslah menjaga nama baik serta bijak menguruskan hubungan dan tidak sampai kecoh diperkatakan satu Malaysia.

Dalam pada itu, Azhar berkata dia akur dengan jodoh Leona yang telah ditetapkan Allah suatu hari nanti.


Zarina Anjoulie Beli Cincin Kahwin RM200 Ribu, Nak Yang Murah Kekasih Tak Bagi

Umum mengetahui pelakon, Zarina Anjoulie sedang bahagia menjalin hubungan cinta dengan teman lelakinya Datuk Seri Khazrul Elzey dan bakal berkahwin tidak lama lagi.

Baru-baru ini, Zarina atau lebih mesra disapa Anju ada berkongsikan video membeli cincin kahwin bersama bakal suaminya dan kedua ibu bapanya.

BACA: Dah Cerai Talak 3, Kekasih Zarina Anjoulie Beri Amaran Pada Bekas Isteri

Menerusi video tersebut, Anju dilihat teruja serta sempat menghadiahkan gelang emas buat ibunya, Norzaini Abdul Hamid serta mengucapkan terima kasih pada bakal suaminya.

thank u bakal suami ku @*elzeyanjoulie* moga allah sentiasa murahkan rezeki u n panjangkan umur u i love u so much ??

Turut menjadi perhatian, Anju dilihat mahu memilih cincin lebih murah namun kekasihnya melarang serta mengatakan hanya yang termahal sahja untuk Anju.

Difahamkan, Anju bakal dirisik pihak bakal suaminya pada Sabtu ini namun belum berkahwin tarikh pernikahan mereka.

Video dikongsikan Anju mendapat pelbagai reaksi daripada netizen yang turut tumpang gembira serta ada yang mendakwa cincin dipilih bakal suami Anju itu berharga RM200,000. Sementara itu di Insta Story, pelakon itu dilihat ada memuat naik gambar cincin berkenaan berserta tanda harga.

Sebelum ini, Zarina berkongsi berita gembira apabila dilihat sudah menempah baju perkahwinan di butik pengantin untuk hari bahagianya.


Mak Wan Menangis Hidup Susah, Nak Beli Ubat Pun Tiada Duit

Tahun lalu merupakan tahun sukar buat pelakon veteran Mak Wan apabila diuji dengan pelbagai kontroversi termasuk perkahwinan ketiganya yang hanya bertahan tiga bulan dan isu dengan bekas pembantu peribadinya sehingga kes dibawa ke mahkamah.

Memetik mStar Online, pelakon berusia 62 tahun itu berkata susulan kontroversi terpalit dirinya perkara itu memberi kesan kepada kariernya apabila tiada lagi tawaran berlakon.

Lebih sedih, disebabkan kesempitan wang dia sering menerima mesej daripada pihak yang mahu menarik balik barang-barang yang masih belum dilunaskan bayarannya.

“Kalau ada duit ia akan digunakan untuk bayar hutang sampai saya dapat banyak mesej memaklumkan mereka nak tarik barang-barang yang dibeli.

“Setahun saya diuji sampai saya sudah tak mampu nak bayar semua hutang. Tapi kalau ada duit saya akan terus bayar… sampai macam itu sekali kesusahan yang saya alami,” katanya.

Dalam pada itu, Mak Wan berkongsikan dia terpaksa berjimat cermat kerana perlu berulang-alik ke Taiping, Perak bagi menghadiri perbicaraan atas tuduhan berkelakuan aib iaitu meludah dengan terhadap seorang wanita yang masih berjalan.

Tambahnya lagi, setiap bulan dia perlu membeli ubat-ubatan penyakit diabetes, darah tinggi dan asma dihidapinya yang menelan kos tinggi.

“Selain kos ulang-alik ke Taiping, saya juga perlu berjimat sebab nak beli ubat setiap bulan dan selebihnya digunakan untuk teruskan kehidupan,” katanya.

Sementara itu, Mak Wan berkata dia yang tinggal bersendirian menyibukkan diri dengan aktiviti keagamaan serta mendekatkan diri kepada Allah agar dia tidak menghadapi kemurungan.

“Saya cuba untuk tidak menangis atau memikirkan masalah yang berlaku selain mendekatkan diri kepada Allah. Sekurang-kurangnya Allah tak tinggalkan Mak Wan. Allah masih bersama Mak Wan. Semoga Allah tak benci Mak Wan,” katanya.

Mak Wan turut berharap agar penerbit atau syarikat produksi sudi memberikan tawaran berlakon untuk menyara kehidupan serta menampung kos membeli ubat-ubatan.

“Kepada penerbit diluar sana, kalau tak dapat beri banyak, cukuplah berlakon telefilem untuk bagi saya kerja. Itu sahaja saya mohon, dapat saya beli ubat,” katanya


Nabila Huda Pelik Ramai Wanita Melayu Obses Nak Kulit Putih

Baru-baru ini, perkongsian pelakon Nabila Huda menjadi perhatian ramai apabila meluahkan rasa pelik apabila ramai wanita Melayu yang obses untuk berkulit putih.

Menerusi perkongsian di Twitter, Nabila berkata warna kulit asli Melayu sudah cantik serta menggambarkan wanita Melayu cantik.

“Kenapa ramai perempuan Melayu tak suka warna kulit sendiri? Ramai yang obsessed nak berkulit putih. Korang sedar tak, kulit asli warna kita ni sebenarnya menggambarkan wanita Melayu cantik,” katanya.

Dalam pada itu, Nabila turut meluahkan rasa bangga dengan warna kulitnya yang seakan-akan warna gula perang.

“Brown sugar is sexy you know. I love my skin so much and I am so proud of it,” katanya.

Sementara itu, Nabila berkata warna kulit coklat paling mudah untuk dijaga. Ujarnya lagi, jika semua wanita Melayu bertukar jadi putih, akan hilang keaslian sebagai wanita Melayu.


“Jangan Hakimi Puteri Sarah Sebab Awak Bukan Dalam Kasut Dia” – Ziana Zain

Penyanyi Ziana Zain memberi pesanan kepada netizen supaya tidak menghakimi pelakon Puteri Sarah susulan kemelut rumah tangga dihadapinya ketika ini.

Memetik Ohmymedia, Ziana berkata adalah lebih baik jika kita mendoakan agar urusan Puteri Sarah dipermudahkan kerana kita tidak tahu apa yang dilalui oleh pelakon itu.

BACA: Puteri Sarah Kongsi Dapat Petunjuk ‘Perbuatan’ Suami Lepas Seminggu Tahajjud

“Biarkan, dia sahaja yang tahu. Jangan hakimi orang (Puteri Sarah) sebab awak ‘bukan dalam kasut dia’. Biar dia layan perasannya, kita tak kena kita tak tahu. Kita jangan hakimi sebab akan tambah dosa je.

“Kita doakan je terbaik untuk mereka, kalau panjang, panjang lah. Kalau tidak, tidaklah. Kita bagi aura yang baik, jangan negatif kat orang. Sama-sama doa, Insya-Allah makbul. Kita juga dapat pahala Allah bagi,” Katanya

Dalam pada itu, Ziana berkata wanita perlu mendapatkan nasihat daripada individu dipercayai serta mereka yang positif apabila berdepan masalah rumah tangga supaya tidak memburukkan lagi keadaan.

“Kita kena cari someone yang kita percaya, kawan baik atau adik terdekat yang boleh kita luahkan dan minta pendapat.

“Carilah orang yang siram air, bukan siram minyak. Kat luar tu banyak siram minyak. Sentiasa berkomunikasi dengan orang positif, sentiasa istikarah, Allah akan berikan jalan,” katanya.


Hannah Delisha Akui Sukar Untuk Kekal Istiqamah

Mengambil keputusan untuk berhijab tiga tahun lalu, pelakon Hannah Delisha mengakui bukan mudah untuk kekal istiqamah.

Memetik Harian Metro, Hannah berkata dia juga tidak menghakimi mana-mana selebriti wanita yang membuat keputusan untuk membuka hijab.

“Bukan tempat saya untuk menghakimi mereka yang membuat keputusan tidak lagi bertudung kerana kita hanya manusia biasa yang mana iman turun dan naik,” katanya.

Menurut Hannah lagi, dia juga pernah berdepan ujian imannya naik turun serta terkenang ketika sebelum bertudung namun tidak mahu terlalu memikirkannya.

“Sudah lumrah sebagai manusia, adakalanya iman kita turun dan berkurang yang mana saya pun pernah mengalaminya.

“Contohnya ketika penggambaran di luar, nampak orang pakai ‘dress’ dan rambut mengerbang, terkenang sebelum bertudung dulu. Rasa seperti seronoknya kerana tidak panas.

“Jadi apabila berdepan dengan momen sebegitu, saya pilih untuk tidak berfikir mengenainya. Ini keputusan yang telah dibuat dan harus diteruskan,” katanya.

Dalam pada itu, Hannah berkata sebelum ini dia tidak memahami maksud komen “semoga istiqamah’ yang sering ditinggalkan oleh netizen.

“Sebelum berhijab dan nampak komen sebegitu, saya kurang memahami maksudnya. Apabila diri sendiri yang melaluinya, baru saya mendalami komen itu.

“Mudah diungkapkan namun bukan mudah untuk dilakukan. Jadi apabila saya sudah bertudung, baru saya memahami maksud komen itu. Istiqamah itu ternyata bukan mudah,” katanya.


“Saya Bukan Samseng, Kita Fighter Untuk Diri Sendiri, Itu Cara Saya” – Sharnaaz Ahmad

Berdepan pertuduhan mencederakan seorang penghuni kondominium pada Jun tahun lalu, pelakon Sharnaaz Ahmad tidak melenting meskipun disindir segelintir netizen.

Menerusi satu perkongsian di Twitter, Sharnaaz berkata dirinya bukan samseng namun mempunyai pendirian jika berdepan situasi tertentu serta akan berjuang untuk diri sendiri.

BACA: “Lelaki Gaduh Dia Lain, Gaduh Hari Ini Esok Jadi Kawan Baik” – Sharnaaz Ahmad

“Baik pakcik. Terima kasih atas nasihat. Saya bukan samseng, saya pun sudah lunyai dengan salah anggapan.

“Saya okey je mana-mana pun.. mafia pun okey, popia pun okey. Yang penting, bila dipijak, bangun pijak balik. Itu ayah saya yang ajar. Kita fighter untuk diri kita sendiri. Itu cara saya ya pakcik,” tulisnya.

Difahamkan, Sharnaaz membalas komen seorang individu yang melabelnya sebagai samseng. Kata individu itu, sebagai artis Sharnaaz sepatutnya berkelakuan baik serta menjadi contoh.

“Sebagai artis, sepatutnya dia berkelakuan baik agar menjadi contoh dan ikutan sekurang-kurangnya, peminatnya.

“Sharnaaz, awak belum bertemu ruas lagi. Takut nanti awak yang lunyai. Nak samseng pun carilah dengan yang setanding,” tulis individu itu.

Terdahulu, Sharnaaz Ahmad mengaku tidak bersalah di Mahkamah Majistret Kuala Lumpur atas pertuduhan mendatangkan kecederaan terhadap seorang lelaki di sebuah kondominium Jun tahun lalu.


“Apa Salahnya Ada Babak Itu Dalam Filem Tersebut?” – Raja Azmi

Penerbit terkenal, Raja Azmi berpendapat babak panas dalam filem Pulau yang sedang hangat diperkatakan ramai itu tidak perlu dihebohkan.

Memetik Getaran, Raja Ami berkata ia mewakili realiti sesetengah masyarakat di Malaysia yang hidup berbilang bangsa.

BACA: “Pemakaian Pelakon Bertepatan Dengan Cara Pemakaian Di Pulau” – Penerbit Pulau

Raja Azmi turut menyangkal dakwaan yang mengatakan adegan yang dipaparkan terlalu mahu mengikut standard filem barat yang boleh menjatuhkan moral golongan muda di negara ini.

“Apa salahnya ada babak itu dalam filem tersebut? Filem ialah tafsiran kehidupan. Apa yang dipaparkan di filem mencerminkan apa yang terjadi di luar sana. Jika babak itu memaparkan orang berbikini tayang itu dan ini, semua itu memang sudah ada di media sosia,” katanya.

Tambah Raja Azmi lagi sifat tiru meniru sudah sebati dalam kehidupan orang ramai dan jika babak tersebut ditapi sekalipun, boleh sahaja ditonton di mana-mana platform lain termasuk di media sosial.

“Jika nak kata kita meniru budaya barat, kita memang hidup tiru-meniru. Kita pun tiru sunnah nabi. Kalau ada nak tiru budaya Barat yang pendapat saya tak semuanya teruk, terpulanglah. Cuma jangan jadikan filem sebagai alasan seolah-olah ia penyebab anak-anak kita jadi teruk.

“Jika kita nak tapis babak panas itu sekalipun, mereka tetap akan jumpa juga di YouTube atau media sosial. Jangan jadikan filem sebagai alasan sehingga perlu disekat-sekat. Ia tidak relevan,” katanya.

Dalam pada itu, Raja Azmi berharap penonton memahami filem tersebut dihasilkan oleh pengarah bukan beragama Islam dan babak panas dilakonkan oleh mereka yang bukan Islam.

“Filem itu pun dihasilkan oleh orang bukan Islam dan dilakonkan oleh orang bukan Islam. Apa salahnya mereka nak buat begitu? Memang itu cara hidup sesetengah masyarakat di Malaysia,” katanya.

Terdahulu, trailer filem tersebut hangat diperkatakan apabila didakwa mempunyai unsur lucah dan ‘soft porn’ serta tidak sesuai ditayangkan di Malaysia.


“Mama Ingin Lihat Sarah Bahagia, Cukuplah Segala Derita” – Ibu Syamsul Yusof

Umum mengetahui Isnin lalu, pelakon Puteri Sarah Liyana akhirnya memfailkan perceraian terhadap suaminya, Syamsul Yusof selepas 9 tahun mendirikan rumah tangga.

Baru-baru ini, perkongsian ibu mentua kepada Puteri Sarah iaitu Datin Patimah Ismail ada memuat naik perkongsian buat menantunya itu.

BACA: “Sedia Maafkan Syamsul, Tapi Tidak Keluarga Ira Kazar” – Ibu Syamsul Yusof

Menerusi perkongsian di Insta Story itu, Datin Patimah menyuarakan hasrat untuk melihat menantunya itu bahagia dan keluar dari segala penderitaan.

Sebelum ini, Datin Patimah berkata dia bersedia untuk memaafkan Syamsul namun tidak keluarga Ira Kazar yang meruntuhkan kebahagiaan menantunya.

“Seorang ibu sentiasa memaafkan anak yang dilahirkannya. Namun saya tidak akan maafkan keluarga Kazar atas perbuatan mereka kepada menantu saya!” katanya.


Watie Tunjuk Bakat Menyanyi, Netizen Puji Suara Iras Arwah Siti Sarah

Umum mengetahui, pelawak Shuib Sepahtu mengesahkan dia kini sedang berkawan dan mengenali hati budi seorang usahawan bernama Watie Hanafiah.

Baru-baru ini, usahawan itu ada memuat naik video menunjukkan bakatnya menyanyikan lagu Indonesia berjudul Rapuh nyanyian asal Agnes Mo.

Menerusi video dikongsikan, Watie dilihat menyanyi dengan penuh perasaan sekaligus rata-rata netizen memuji kelunakan suara wanita itu.

Tidak kurang juga, ada yang memuji suara Watie dikatakan iras dengan suara isteri Shuib iaitu Allahyarham Siti Sarah.

Dalam pada itu, ada juga segelintir netizen mendakwa Watie ‘try hard’ untuk mengikut gaya nyanyian serta suara Siti Sarah.

Terdahulu, Shuib menafikan dakwaan bakal mendirikan rumah tangga dengan Watie pada Mac tahun depan. Ujarnya, jika ada perkara baik dia pasti akan kongsikan.


“Alpha Sejati Tak ‘Kecoh’ Di TikTok, Jangan Keliru Antara Alpha & Kurang Ajar” – Nazrudin Rahman

Baru-baru ini, perkongsian pengacara Nazrudin Rahman menjadi perhatian ramai apabila memberi pendapat mengenai isu lelaki ‘alpha’.

Menerusi satu perkongsiannya di Twitter, Nazrudin menegur ‘wannabe alphas’ serta mengatakan aplha sejati tidak menguar-uarkan tentang diri mereka di media sosial. Nazrudin turut menegur supaya tidak keliru mengenai lelaki alpha dengan sikap kurang ajar.

BACA: “Masa Ngorat Fatin, Tak Banyak Usaha Sangat Pun” – Suami Fatin Afeefa Anggap Diri Lelaki ‘Alpha’

“Kepada ‘wannabe alphas’, alpha sejati tidak menggembar-gemburkan di TikTok mengenai tahap alpha mereka.

“Lelaki sejati memahami rasa ketakutan, bukan lari atau mengelak daripadanya. Lelaki sejati punya kawalan, tetapi pada masa sama mengakui sekiranya timbul rasa tidak selamat.

Sebelum ini, hangat diperkatakan mengenai suami kepada pelakon, Fatin Afeefa, Aliff Awang yang berkonsikan dia tidak bersungguh mengenai untuk mengurat Fatin sebaliknya isterinya yang banyak usaha.

Aliff turut menjelaskan mengenai lelaki yang dominan,‘ alpha’ dimana wanita lebih tertarik kepada lelaki seperti itu. Bagaimanapun, kenyataan suami Fatin Afeefa itu menimbulkan rasa kurang senan netizen.


Puteri Sarah Kongsi Dapat Petunjuk ‘Perbuatan’ Suami Lepas Seminggu Tahajjud

Menerusi sesi live bersama Neelofa baru-baru ini, pelakon Puteri Sarah mendedahkan dia mendapat petunjuk daripada Allah mengenai perbuatan curang suminya selepas menunaikan solat Tahajjud.

Memetik Xtra, menerusi video yang dimuat naik semula seorang pengguna di TikTok, Puteri Sarah berkongsi cerita Allah memberi petunjuk selepas seminggu menunaikan solat sunat tersebut.

BACA: “Saya Bukan Anti Poligami, Poligami Itu Indah Jika Suami Bersikap Adil” – Puteri Sarah

kuatnya seorang wanita apabila diuji. Masih mampu tersenyum untuk orang lain.#bestrong #fighter #puterisarahliyana #puterisarah #syamsulyusof #selebriti #viral @Amy Qashrina II

? original sound – Amy Qashrina II – Amy Qashrina Legacy

“It took me one week untuk Allah tunjuk semua, macam Allah buka hijab I (pandangan). Mula I macam CSI, zing dapat tahu,” kongsunya.

Bagaimanapun, Puteri Sarah mengakui caranya berdoa meminta kepada Allah tidak tepat kerana dia memohon kekuatan sepatutnya meminta agar diberikan kesabaran serta ketenangan.

“Sebelum ini, I selalu minta ya Allah ya Rahman ya Rahim berikan aku kekuatan. Bila kita minta kekuatan, memang Allah akan bagi kita ujian banyak-banyak sebab bila Allah uji kita, kita kuat. Memang betul I dapat tu. Kau mintak macam tu kan.

“Tapi sepatutnya berdoa berikan aku kesabaran dan ketenangan untuk menghadapi segala masalah yang ada. Barulah kita tenang, kita sabar,” katanya.

Rata-rata netizen bersetuju dengan amalan dilakukan pelakon itu serta ada yang turut berkongsikan pengalaman sama. Malah, ada yang mengatakan doa mereka yang teraniaya akan dimakbulkan oleh Allah.


Julia Farhana Dedah Suami Bawa ‘Dating’ Ke Masjid

Sudah sebulan mendirikan rumah tangga, sudah pasti pelakon Julia Farhana kini sedang melalui fasa bahagia alam perkahwinan bersama suaminya, Dr Che Hafiz.

Memetik Harian Metro, Julia mendedahkan tempat dating pertama dia dan suami ialah masjid kerana mahu menunaikan solat jemaah di Masjid Sultan Salahuddin Abdul Aziz Shah, Shah Alam.

Menurut Julia, sudah menjadi rutin harian suaminya menunaikan solat berjemaah di masjid. Julia turut meluahkan rasa syukur suami banyak membimbingnya.

“Memang takkan dilupakan kami keluar ‘dating’ ke masjid. Lagipun, sehingga sekarang kami berdua memang selalu ke masjid untuk solat berjemaah. Saya bersyukur kerana suami banyak membimbing saya mendalami agama.

“Saya juga sudah semakin terbiasa dengan aktiviti solat berjemaah di masjid yang dilakukan suami. Tak dinafikan, kami ini datang dari latar belakang keluarga berbeza budaya. Saya dibesarkan di Australia dan bapa juga seorang mualaf.

“Jadi, apabila mengenali suami sememangnya saya sedar budaya kehidupan kami jauh berbeza dengan dia yang dibesarkan oleh ibu bapa yang mempunyai pegangan agama yang kuat,” katanya.

Tambah Julia lagi, dia juga banyak belajar mengenai agama dengan suami serta menyifatkan Dr Che Hafiz seorang yang bertangungjawab.

Dalam pada itu, Julia berkata suaminya memahami dirinya serta tidak mendesak untuk bertudung apatah lagi dia masih belum bersedia.

“Alhamdulillah sejak dah berkahwin ini, saya seronok menjalani kehidupan sebagai isteri. Saya semakin membiasakan diri dengan tanggungjawab dan apa saja dilakukan mestilah kena berbincang dulu dengan suami dan meminta izin daripadanya.

“Saya tahu dah tak boleh lagi buat segala perkara ikut kepala sendiri sebagaimana sebelum berkahwin dulu. Alhamdulillah, suami juga menjadi kawan baik saya yang sangat memahami kerana kami berdua suka berbincang dalam segala hal termasuk urusan karier,” katanya.

Terdahulu, Julia Farhana dan Che Hafiz selamat mendirikan rumah tangga pada 14 Disember lalu di sebuah hotel ternama dalam satu majlis tertutup.


“Pemakaian Pelakon Bertepatan Dengan Cara Pemakaian Di Pulau” – Penerbit Pulau

Syarikat penerbit filem Pulau iaitu WebTVAsia menjelaskan pihak tiada niat untuk menghina atau menyinggung perasaan sesiapa susulan kontroversi membabitkan babak ‘panas’ dalam filem tersebut.

Memetik MalaysiaKini, pengasasnya Fred Chong berkata orang ramai tidak wajar untuk menghukum filem itu hanya berdasarkan klip promosi yang dipaparkan sebelum menonton filem penuh.

BACA: “Tiada Siapa Paksa Anda Tonton, Tak Suka Tak Perlu Tengok” – Ikmal Amry

“Apa yang dilihat melalui trailer tersebut cuma satu peratus daripada keseluruhan kandungan filem. Jadi saya berharap masyarakat tidak membuat andaian sebelum menonton filem penuh yang bakal keluar pada 9 Mac ini,” katanya.

Menurutnya lagi, mengenai pemakaian pelakon pula hanyalah pakaian seperti biasa oleh mana-mana individu yang pergi bercuti ke pulau.

“Pemakaian pelakon pula adalah bertepatan dengan cara pemakaian di pulau,” katanya.

Terdahulu, trailer filem tersebut hangat diperkatakan apabila didakwa mempunyai unsur lucah dan ‘soft porn’ serta tidak sesuai ditayangkan di Malaysia.

Malah, ada yang mempersoal bagaimana filem itu mampu melepasi saringan Lembaga Penapis Filem (LPF) kerana mengandungi kandungan yang didakwa tidak bersesuaian seperti watak lelaki tidak berbaju, wanita berbikini serta babak berpelukan.


“Kalau Rasa Tak Sesuai, Jangan Tengok” – Amelia Henderson

Baru-baru ini, hangat diperkatakan mengenai adegan panas yang didakwa dipaparkan menerusi trailer filem Pulau yang baru sahaja dilancarkan.

Memetik Harian Metro, pelakon Amelia Henderson berkata dia tidak terlibat dengan mana-mana babak panas yang hangat diperkatakan dalam filem tersebut.

Amelia turut meminta orang ramai untuk menonton dahulu filem tersebut sebelum membuat penilaian dan jika merasakan tidak sesuai tidak perlu tengok.

“Orang kena tengok movie (filem) itu dulu dan tengok karakter saya dalam filem itu macam mana. Tapi kalau dah tengok dan berasa tak sesuai dan tak suka jangan tengok,” katanya.

Ditanya adakah dia sudah tahu mengenai babak panas dalam filem tersebut, Amelia berkata dia hanya fokus dengan watak diberikan kepadanya.

“Saya fokus pada watak dan jalan cerita watak saya saja. Saya hanya ambil tahu mengenai watak saya saja supaya saya boleh menjiwai watak saya sepenuhnya dengan cara yang betul,” katanya.


“Saya Bukan Anti Poligami, Poligami Itu Indah Jika Suami Bersikap Adil” – Puteri Sarah

Umum mengetahui, Isnin lalu pelakon Puteri Sarah memfailkan perceraian terhadap suaminya, Syamsul Yusof di mahkamah syariah selepas 9 tahun mendirikan rumah tangga.

Memetik Oh Bulan, Puteri Sarah berkata anak-anaknya gembira seperti biasa dan tidak tahu dengan apa yang berlaku.

BACA: “Syamsul Ada Beri Kata-Kata Terakhir Sebelum Saya Ke Mahkamah” – Puteri Sarah

“Anak-anak tidak tahu apa-apa dan mereka masih berada di bawah jagaan mak dan ibu mentua saya. Mereka gembira seperti biasa dan tidak tahu apa-apa mengenai proses permohonan perceraian hari ini,” katanya.

Dalam pada itu, Puteri Sarah menegaskan dia bukan anti poligami seperti yang diperkatakan netizen sebaliknya dia berpendapat poligami itu indah jika suami berlaku adil.

“Ingin ditekankan bahawa saya bukanlah antipoligami dan ada juga orang label saya sebagai isteri derhaka kerana menuntut cerai.

“Sebenarnya poligami itu indah jika seorang suami itu bersikap adil tetapi saya ditipu oleh suami sendiri sebab dia sendiri tidak mahu berbincang sebelum ini.

“Jadi, semua benda pun sudah berlaku dan selama ini sudah berusaha untuk menyelesaikan masalah rumah tangga,” katanya.

Terdabulu, Sarah memaklumkan 7 Mac depan sebagai hari sebutan. Puteri Sarah berkata tarikh tersebut jatuh sehari sebelum ulang tahun perkahwinan mereka yang kesembilan.


Fikiran Syamsul Yusof Kusut, Terganggu

Penerbit Eksekutif Razor Edge Pictures, Datuk Saniboey Mohd. Ismail berkata kemelut rumah tangga yang dihadapi Syamsul Yusof kini sedikit sebanyak mengganggu fikiran pengarah tersebut yang kini di set penggambaran.

Memetik Utusan Online, Datuk Saniboey berkata meskipun Syamsul tidak berkongsi masalah peribadi dengannya namun dia tahu pengarah tersebut kusut memikirkan kontroversi menimpanya.

Menurut Saniboey lagi, buat masa ini Syamsul tidak mahu diganggu kerana mahu memberi fokus dengan penggambaran.

“Buat masa ini, apa yang boleh saya katakan, dia tak mahu diganggu di set penggambaran. Rasanya ramai yang tahu, dia kini sedang sibuk.

“Saya tak campur urusan peribadinya tetapi tak dinafikan, memang boleh tahu. Fokusnya sedikit terganggu berikutan isu yang sedang berlaku,” katanya.

Dalam pada itu, Saniboey mengakui progres di set penggambaran terjejas disebabkan kontroversi rumah tangga pengarah itu namun masih boleh dikawal.

Saniboey turut mengagumi sifat profesional pengarah tersebut yang tetap semangat mengenai soal kerja meskipun berdepan masalah.

“Satu mengenai Syamsul yang saya kenali, dia ini memiliki semangat yang jitu bila tiba bab kerja. Profesionalisme Syamsul ketika bikin filem memang tak dapat disangkal.

“Itu juga menjadi satu sebab saya kagumi dirinya. Dalam pada sedang dilanda masalah, dia tetap profesional dan cuba siapkan kerja dengan sehabis baik,” katanya.

Isnin lalu, ister pertama Syamsul Yusof iaitu pelakon Puteri Sarah nekad memfailkan perceraian di mahkamah syariah selepas 9 tahun mendirikan rumah tangga.


“Lelaki Gaduh Dia Lain, Gaduh Hari Ini Esok Jadi Kawan Baik” – Sharnaaz Ahmad

Pelakon Sharnaaz Ahmad berkata pertuduhan yang dihadapinya tidak mengganggu aktiviti hariannya sebagai seorang selebriti serta menyifatkan ianya warna dalam kehidupan.

Memetik mStar Online, meskipun adakalanya ‘warna’ tersebut tidaklah indah namun dia nikmatinya dalam kehidupan.

“InsyaAllah tiada apa yang menggangu kerja harian saya dan apa yang berlaku adalah warna dalam hidup yang perlu dilalui.

“Jadi kita kena nikmati sahaja warna-warna kehidupan itu walaupn warna itu kadang-kadang tak elok, kita harung sahaja,” katanya.

Dalam pada itu, Sharnaaz menyifatkan pergaduhan yang berlaku  pada Jun tahun lalu adalah perkasa asas bagi seorang lelaki.

“Bagi saya, ini basic sebab benda ini lelaki sama lelaki, kita semua ada angin kita. Lelaki ini gaduh dia lain. Hari ini gaduh, esok dia berkawan baik,”katanya.

Terdahulu, Sharnaaz Ahmad mengaku tidak bersalah di Mahkamah Majistret Kuala Lumpur atas pertuduhan mendatangkan kecederaan terhadap seorang lelaki di sebuah kondominium Jun tahun lalu.


“Tiada Siapa Paksa Anda Tonton, Tak Suka Tak Perlu Tengok” – Ikmal Amry

Baru-baru ini, hangat diperkatakan mengenai adegan panas dipaparkan menerusi trailer filem Pulau yang baru sahaja dilancarkan.

Memetik Utusan Online, salah seorang pelakon filem tersebut iaitu Ikmal Amry berkata tiada siapa paksa untuk orang menonton filem tersebut dan jika tidak suka tidak perlu tonton.

Menurut Ikmal lagi, dia tidak terlibat dalam sebarang babak panas dan hanya membuka baju apabila untuk babak tertentu sahaja. Tambahnya lagi, dia juga akan mengelak melakukan babak panas.

“Tiada siapa paksa anda semua tonton. Siapa tidak suka, tidak perlu tengok. Kena bayar kot. Ketika itu, isteri saya sedang sarat mengandung. Bila baca skrip, memang tidak ada babak panas. Saya sudah berkahwin, kalau boleh memang akan elakkan babak sebegitu. Kasihan isteri saya.

“Tetapi, memang ada babak buka baju untuk berenang dan sebagainya. Itu sahaja. Saya buka baju hanya untuk babak yang memerlukan. Bukan hari-hari tayang badan. Tengok skrip dan keperluan.

“Saya tahu ada adegan panas, tetapi itu tiada kaitan dengan saya. Macam inilah, kalau tidak suka, tidak perlu tonton. Saya tidak galakkan. Tetapi, jangan hukum saya sebab saya tidak buat adegan itu,” katanya.

Dalam pada itu, Ikmal turut meminta penonton supaya menguar-uarkan pendapat mereka tentang filem tersebut jika ianya bagus.

“Kalau Pulau bagus, bagitahu kawan-kawan. Uar-uarkan. Tetapi, kalau rasa Pulau tidak bagus, diam sahaja,” katanya.

Terdahulu, ramai yang menggesa Lembaga Penapis Filem (LPF) mengkaji semula kelulusan filem Pulau karya terbitan WebTVAsia dengan kerjasama My Way Pictures dan Filmforce Studio itu.

Filem itu menampilkan gandingan pelakon hebat antaranya Alif Satar, Amelia Henderson, Nam Ron dan Wan Hanafi Su mengisahkan percutian impian di pulau eksotik berubah menjadi mimpi ngeri apabila berdepan kisah mistik menyeramkan dengan kehadiran makhluk ilmu hitam yang kejam.


Sharnaaz Ahmad Mengaku Tidak Bersalah Tumbuk, Tendang Penghuni Kondominium

Pelakon Sharnaaz Ahmad mengaku tidak bersalah di Mahkamah Majistret Kuala Lumpur atas pertuduhan menumbuk dan menendang penghuni di sebuah kondominium pada 16 Jun tahun lalu.

Memetik mStar Online Sharnaaz membuat pengakuan tidak bersalah itu selepas pertuduhan dibacakan terhadapnya di hadapan Majistret Atiqah [email protected] Saim.

Pelakon itu didakwa melakukan tindakan tersebut pada 16 Jun 2022 jam 8.30 malam ketika berada di kawasan lif sebuah kondominium dipercayai dengan sengaja menyebabkan kecederaan terhadap seorang individu berusia 27 tahun.

Pendakwaan dikemukakan mengikut Seksyen 323 Kanun Keseksaan yang memperuntukkan hukuman penjara sehingga setahun atau denda maksimum RM2,000 atau kedua-duanya.

Timbalan Pendakwa Raya Nadia Eleena Jamaluddin Akbal menawarkan jaminan sebanyak RM5,000 dengan seorang penjamin.

Bagaimanapun, peguma yang mewakili Sharnaaz, Datuk Abu Bakar Isa Rahmat memohon mahkamah mengenakan ikat jamin rendah dikenakan dengan alasan OKS memberi kerjasama yang baik ketika siasatan dijalankan.

Majistret kemudian membenarkan Sharnaaz diikat jamin sebanyak RM2,000 dan menetapkan 6 Mac untuk sebutan semula kes.


Puteri Sarah Jawab Kenapa Keluarganya Tak Lantang Bersuara

Disebalik kemelut melanda rumah tangga Puteri Sarah, pasti ramai perasan ahli keluarga aktres itu yang tidak bersuara serta mengeluarkan kenyataan seperti keluarga Syamsul.

Memetik Kosmo, Puteri Sarah berkata ahli keluargaanya termasuk ibu bapanya tidak lantang bersuara kerana faktor kerjaya mereka dalam bidang profesional

BACA: “Kalau Boleh Memang Tak Nak Perceraian, Tapi Penghujungnya Sarah Tanggung Derita”

Katanya lagi, dia tetap mendapat sokongan daripada ahli keluarganya meskipun tidak ‘berbunyi’ seperti yang dilakukan pihak mentua.

“Selama ini orang tertanya-tanya di mana keluarga saya. Sebenarnya mereka ada tetapi disebabkan kerjaya, mereka tidak boleh ke depan,” katanya.

Dalam pada itu, ketika hadir ke mahkamah tempoh hari untuk memfailkan cerai, Puteri Sarah turut memperkenalkan dua adiknya iaitu Puteri Sofia dan Megat Imran yang turut menemaninya.

“Ini adik perempuan kedua saya, Puteri Sofia ialah seorang doktor. Tak akanlah seorang doktor yang lantang bersuara. Kemudian, Megat Imran pula seorang konsultan pengurusan material.

“Profesion mereka tidak membolehkan untuk lantang bersuara seperti pihak belah sana tetapi saya tetap gembira ahli keluarga hadir untuk beri sokongan,” katanya.


“Kalau Ada Rezeki Kami Nak Cahaya Mata Lelaki” – Fazura

Usia cahaya mata sulung sudah mencecah 3 tahun, pelakon Fazura berkata dia dan suaminya, Fattah Amin masih berusaha untuk mendapatkan cahaya mata kedua pada tahun ini.

Memetik Harian Metro, Fazura berkata dia dan suami berharap jika dikurniakan cahaya mata lelaki pula selepas ini.

“Memang kami merancang untuk memiliki cahaya mata kedua pada 2023 kerana anak pertama Nur Fatima Aisya akan mencecah usia 3 tahun nanti.  Fatima petah bercakap dan pemikirannya seperti kanak-kanak berusia 5 tahun.

“Kalau ada rezeki, kami mahu cahaya mata lelaki tetapi kalau dapat cahaya mata perempuan pun kami terima kerana yang penting bayi yang dilahirkan itu sihat,”katanya.

Kata Fazura lagi, jika diberi rezeki dia mahu bersalin pada penghujung tahun ini namun menyerahkan soal rezeki zuriat kepada Allah.

“Kalau boleh saya nak bersalin pada penghujung tahun ini tetapi ada projek filem baru pula nak keluar,”katanya.

Berkongsikan mengenai kehidupannya, Fazura meluahkan rasa syukur hidupnya kini tenang namun perlu bijak menguruskan masa antara keluarga dan kerjaya memandangkan jadual mereka yang sibuk.

“Alhamdulillah, hidup saya sangat tenang sekarang. Sudah pasti saya perlu bijak mengatur masa untuk menguruskan Fatima, suami, bisnes dan kerjaya seni.

“Memang kami sibuk tetapi perlu cari masa untuk meluangkan masa berkualiti di rumah. Saya sangat bersyukur kerana Allah permudahkan segalanya,”katanya.


Tiba Di Mahkamah, Sharnaaz Ahmad Ucap Selamat Pagi

Pelakon Sharnaaz Ahmad tiba di Mahkamah Majistret Kuala Lumpur jam 9.30 pagi tadi bagi kes dakwaan menendang dan menumbuk seorang penghuni kondominium di Segambut, Jun lalu.

Memetik Sinar Harian, Sharnaaz juga sempat mengucapkan selamat pagi kepada wartawan yang berkumpul di lobi mahkamah.

Pelakon Juvana itu dilihat segak hadir di mahkamah dengan memakai baju kemeja biru gelap dan ditemani peguamnya.

Terdahulu, Sharnaaz direman tiga hari, selepas disyaki menumbuk dan menendang seorang penghuni kondominium di Segambut pada Jun lalu.

Difahamkan, kejadian bermula apabila mangsa yang juga bekerja sebagai pengawal keselamatan di tempat lain meminta rakannya membeli minyak masak namun tidak dibenarkan masuk oleh pengawal sehingga berlaku pertengkaran.

Pelakon terbabit yang melihat insiden tersebut datang menegur mereka sebelum bertukar sebaliknya apabila dia didakwa bertindak menumbuk mangsa.


Netizen Puji Bentuk Badan Fasha Sandha Persis Karena Kapoor

Baru-baru ini, video dikongsikan seorang pengguna di aplikasi TikTok menjadi perhatian memaparkan pelakon Fasha Sandha berada di sebuah gedung pakaian bersama suaminya, Aidil Aziz.

Menerusi video, tersebut Fasha dilihat memakai baju senaman sedang memilih jubah untuk persiapan menunaikan umrah.

BACA: Fasha Suka Tengok Muka Anak Puteri Sarah Masa Hamil, Wajah Aisya Iras Sumayyah

Namun, apa yang lebih menjadi perhatian bentuk fizikal Fasha yang dipuji semakin langsing meskipun mempunyai tiga orang cahaya mata.

Tidak kurang juga, ada yang menyamakan penampilan Fasha itu persis bintang Bollywood, Kareena Kapoor sekali pandang melihat bentuk badannya.

Bagaimanapun, ada yang kurang senang melihat seluar dipakai Fasha itu yang dikatakan terlalu ketat, malah ada yang malu melihatnya.

Lebih teruk, ada juga yang meninggalkan komen berbaur lucah serta ada yang mempersoalkan perasaan suami yang membiarkan isteri berpakaian sedemikian.


Mia Ahmad Selamat Bersalin Anak Ketiga

Tahniah diucapkan buat pelakon Mia Ahmad yang selamat melahirkan cahaya mata ketiga, bayi perempuan kira-kira jam 1.25 pagi semalam.

Berita gembira itu dikongsikan oleh suaminya yang juga bekas penjaga gol pasukan bolasepak JDT II, Izham Tarmizi di Instagram.

BACA: Ikut Suami Pindah Ke Pahang, Mia Ahmad Sedih Tinggalkan Johor

Menerusi perkongsian itu, Izham meluahkan rasa syukur di atas kelahiran cahaya mata ketiga mereka itu serta mengucapkan terima kasih buat mereka yang mendoakan isteri serta anak mereka.

“Alhamdulillah wife saya selamat melahirkan baby girl anak ke 3 kami,1.25am pagi tadi. Terima kasih kepada semua yang mendoakannya.semoga dipermudahkan uruskan kalian semuanya,” tulisnya.

Lebih manis, empat hari lalu pasangan itu baru sahaja menyambut ulang tahun perkahwinan mereka yang ke-6.

Mia Ahmad dan Izham Tarmizi mendirikan rumah tangga pada 13 Januari 2017. Pasangan itu dikurniakan dua cahaya mata iaitu Sayf Issa dan Iris.


Sharnaaz Ahmad Didakwa Di Mahkamah Esok

Pelakon Sharnaaz Ahmad akan dihadapkan ke Mahkamah Majistret Kuala Lumpur, esok pada jam 9 pagi.

Memetik Harian Metro, Ketua Polis Daerah Sentul, Asisten Komisioner Beh Eng Lai berkata pelakon itu berdepan pertuduhan mencederakan orang mengikut Seksyen 323 Kanun Keseksaan.

Sebelum ini, Sharnaaz ditahan selepas didakwa menumbuk dan menendang penghuni sebuah kondominium di Segambut pada 16 Jun tahun lalu.

Suspek ditahan selepas mangsa yang juga penghuni kondominium tersebut membuat laporan polis mendakwa dipukul suspek dan lebam di mukanya.

Difahamkan, kejadian bermula apabila mangsa yang juga bekerja sebagai pengawal keselamatan di tempat lain meminta rakannya membeli minyak masak namun tidak dibenarkan masuk oleh pengawal sehingga berlaku pertengkaran.

Pelakon terbabit yang melihat insiden tersebut datang menegur mereka sebelum bertukar sebaliknya apabila dia didakwa bertindak menumbuk mangsa.

Susulan kejadian itu, pelakon tersebut direman tiga hari dan dibebaskan sementara kertas siasatan lengkap untuk pertuduhan.


“Masa Ngorat Fatin, Tak Banyak Usaha Sangat Pun” – Suami Fatin Afeefa Anggap Diri Lelaki ‘Alpha’

Baru-baru ini, suami kepada Fatin Afeefa iaitu usahawan Aliff Awang ada membuat sesi siaran langsung di TikTok bersama pengikutnya.

Apa yang menjadi perhatian apabila ada yang bertanyakan bagaimana dia menawan hati isterinya. Aliff berkata dia tidak banyak usaha mengorat isterinya, sebaliknya Fatin yang banyak usaha.

BACA: Bangga Tayang Raih RM76,000 Seminggu, Netizen Bengang Statement Suami Fatin Afeefa

Lain mcm suami baru #fatinafeefa ni..haisss #fyp #fyp? #fypage #fyp??viral #trending #viral #fypdongggggggg

“Saya jawab jujur, Fatin lagi susah nak dapatkan perhatian yang sepenuhnya dari saya. Jadi, masa saya nak mengorat Fatin, tak banyak usaha sangat pun. Yang banyak usaha, Fatin,” katanya.

Turut menjadi perhatian, Aliff turut menjelaskan mengenai lelaki yang dominan,‘ alpha’ dimana wanita lebih tertarik kepada lelaki seperti itu.

Kata Aliff lagi, wanita tertarik kepada lelaki yang tahu apa yang dia mahukan, mempunyai prinsip dan tidak menggunakan emosi dalam membuat keputusan.

Bagaimanapun, kenyataan Aliff itu menimbulkan rasa kurang senang netizen menganggap Aliff seorang yang narsisistik bukannya lelaki alpha.

Untuk rekod, Fatin Afeefa dan Aliff Awang bernikah pada 30 Disember lalu di Putra Glass Hall, Subang Jaya secara tertutup yang hanya dihadiri ahli keluarga dan kenalan rapat.


“Tiada Wanita Mahu Bercerai Tanpa Sebab” – Diana Danielle

Pelakon Diana Danielle berpendapat rakan baiknya yang juga pelakon, Puteri Sarah Liyana pasti mempunyai sebab tersendiri memfailkan perceraian.

Memetik BH Online, Diana berkata dia tidak menyebelahi mana-mana pihak namun baginya tiada wanita yang mahu bercerai tanpa sebab serta memahami perasaan wanita.

BACA: “Saya Tak Berniat Nak Ungkit, Sekadar Perkongsian Saja” – Diana Danielle

“Saya rasa tiada wanita yang ingin membuat begitu (bercerai) tanpa sebab. Tetapi, biar begitu kita tidak boleh bercakap banyak kerana masing-masing ada kekurangan dan kelebihan.

“Saya tidak mahu berpihak kepada sesiapa berhubung isu ini. Namun, sebagai wanita semestinya saya memahami perkara yang dibangkitkan sebelum ini,” katanya.

Menurut Diana lagi, tiada siapa boleh menjangkakan apa terjadi di masa hadapan serta mendoakan yang terbaik buat Puteri Sarah.

“Dalam kehidupan, kita tidak boleh menjangka pengakhiran dalam apa juga keadaan. Kita hanya mampu memberikan terbaik dan Puteri Sarah juga sudah membuat sebaik mungkin buat keluarganya.

“Jadi, kita hanya menyokong apa sahaja tindakan yang diambil. Apa sahaja yang terbaik buat Puteri Sarah dan anak-anaknya,” katanya.


Syafiq Kyle Sah Bakal Kahwin Dengan Mimi Lana Tahun Ini

Pelakon Syafiq Kyle berkongsikan perkhabaran gembira apabila dia dan kekasihnya, aktres Mimi Lana bakal bernikah tahun ini.

Memetik Media Hiburan, Syafiq bagaimanapun berkata tarikh majlis hari bahagianya belum boleh dikongsikan lagi kerana persiapan masih lagi sedang dilakukan.

BACA: “Saya Tak Cakap Pun Kahwin Tahun Depan” – Syafiq Kyle

“Alhamdulillah, satu persatu langkah kita sudah lakukan. ‘Menangis’ banyak juga berhabis, tetapi saya percaya bila kita mahu melakukan perkara baik, Allah SWT luaskan rezeki dan permudahkan urusan kita.

“InsyaAllah, mungkin dalam tahun ini juga. Cuma saya tak berani nak sebut tarikh tertentu kerana ia bergantung kepada urusan, komitmen kerja dan sebagainya.

“Memangndangkan banyak lagi perkara yang perlu diselesaikan daripada kedua-dua belah pihak. Tapi InsyaAllah, tahun inilah,” katanya.

Syafiq turut berkongsikan dia sudah pun selesai menghadiri kursus kahwin dan mahu menyelesaikan perkara wajib terlebih dahulu.

“Soal persiapan buat masa ini saya selesaikan perkara wajib terlebih dulu. Satu demi satu. Kursus kahwin, kalau belum (kahwin) pun kita memang perlu hadir.

“Saya sudah settle itu semua, hal yang wajib macam pendaftaran yang perlu kita tengok sama ada sesuai dengan masa dan sebagainya. Sebab itu tak boleh berikan tarikh, ia boleh berubah,” katanya.

Ditanya mengenai persiapan Mimi Lana, Syafiq berkata setakat ini berjalan dengan lancar serta berharap urusan mereka untuk mendirikan rumah tangga dipermudahkan.

“Apa yang saya lihat, biasalah perempuan akan lebih terperinci soal persiapannya. Dia lebih kepada hal yang cantik-cantik, baju, pemilihan kain dan sebagainya. InsyaAllah, semoga urusan kami dipermudahkan. Mohon doa yang baik-bak,” katanya.


Puteri Sarah Fail Cerai, Ira Kazar Tenang Makan Aiskrim

Umum mengetahui, semalam pelakon Puteri Sarah memfailkan perceraian terhadap suaminya, Syamsul Yusof di mahkamah syariah selepas 9 tahun mendirikan rumah tangga.

Terbaru, perkongsian isteri kedua Syamsul iaitu Ira Kazar menjadi perhatian apabila dilihat tenang memuat naik perkongsian di media sosial miliknya.

BACA: “Cukuplah 9 Tahun Saya Jadi Isteri Mohd Syamsul” – Puteri Sarah

Menerusi perkongsian di Insta Story, Ira dilihat ada memuat naik video makan aiskrim dan burger.

Perkongsian Ira itu dimuat naik semula oleh seorang netizen yang mengatakan Ira tenang menghadapi apa yang berlaku dan hidup perlu diteruskan.

Diruangan komen perkongsian tersebut, rata-rata netizen menyindir anak kepada Kaza Saisi bahawa posting tersebut hanya lakonan semata-mata sedangkan sebenarnya sedang celaru.

Semalam, Puteri Sarah berkata 7 Mac depan sebagai hari sebutan. Puteri Sarah berkata tarikh tersebut jatuh sehari sebelum ulang tahun perkahwinan mereka yang kesembilan.


“Pakai Baju Kurung Pun Orang Kata Seksi” – Nadia Brian

Sebut saja nama Nadia Brian, pelakon itu sering menjadi perhatian ramai susulan pemakaiannya dikatakan seksi sehingga ditegur oleh netizen.

Memetik mStar Online, Nadia berkata segala nasihat dan teguran diberikan oleh netizen sebagai doa untuk dia menjadi lebih baik selepas ini.

BACA: Nadia Brian Bengang Imej Seksi Lebih Jadi Perhatian Berbanding Kerjaya

“Dari awal kemunculan orang kata saya very feminin dan seksi… saya pakai baju kurung pun orang kata seksi. Seksi itu sangat umum tapi mungkin sebab ada terdedah sedikit orang dah anggap itu seksi.

“Kita kena anggap bila terima segala komen anggap sahaja ke arah positif sebab mungkin mereka bimbang tentang diri kita,” katanya.

Ditanya sama ada dia penat atau tidak menjadi ‘Nadia Brian’ yang sering ditegur seksi, pelakon itu berkata dia seronok menjadi diri sendiri.

“Saya tak penat apa-apa, saya seronok jadi diri sendiri. Sebenarnya, kita biar jadi diri sendiri tak nak hipokrit. Saya minta maaf, saya akan perbaiki selepas ini,” katanya.


Eyra Hazali Bangga Suami Berjaya Buka Restoran Sendiri

Pelakon Eyra Hazali berkongsikan khabar gembira tentang kejayaan suaminya yang juga penjaga gol, Haziq Nadzli berjaya membuka sebuah restoran.

Menerusi perkongsian di Instagram, Eyra meluahkan rasa syukur di atas kejayaan suaminya itu serta mendoakan agar perniagaan tersebut berjaya.

Eyra turut berkongsikan restoran suaminya itu yang terletak di Bandar Dato Onn, Johor Bahru akan mula dibuka pada Khamis ini kepada umum.

Perkongsian Eyra itu mendapat pelbagai reaksi daripada netizen yang mengucapkan tahniah serta mendoakan perniagaan suami kepada pelakon itu terus maju jaya.


“Syamsul Ada Beri Kata-Kata Terakhir Sebelum Saya Ke Mahkamah” – Puteri Sarah

Umum mengetahui, semalam pelakon Puteri Sarah Liyana telah pun memfailkan perceraian terhadap Syamsul Yusof di Kompleks Mahkamah Syariah Kuala Lumpur.

Memetik Xtra, Puteri Sarah berkata dia ada menerima mesej daripada suaminya yang mahu berjumpa dengannya bagi menyelesaikan kemelut rumah tangga mereka.

BACA: “Cukuplah 9 Tahun Saya Jadi Isteri Mohd Syamsul” – Puteri Sarah

“Syamsul ada WhatsApp, dia ajak berjumpa untuk berbincang. Belum jumpa lagi sebab saya dan dia sibuk dengan jadual penggambaran. Syamsul ada beri kata-kata terakhir sebelum saya datang ke sini, tetapi saya tak boleh kongsikan,” katanya.

Dalam pada itu, Puteri Sarah turut meninggalkan kata-kata buat suaminya itu dalam mengharungi dugaan rumah tangga.

Sementara itu, ditanya apa proses seterusnya jika Syamsul tidak mahu melepaskan Puteri Sarah, peguam syarie, Datuk Akberdin Abdul Kader berkata jika perkara tersebut berlaku ada beberapa peringkat perlu dilalui.

“Kalau umpamanya tak setuju, kita akan teruskan dengan peringkat kedua di mahkamah sama, mahkamah akan rujuk pada Jawatankuasa Pendamai, kedua-dua pihak akan diwakili wakil masing-masing untuk cuba cari jalan.

“Kalau berjaya, kita akan teruskan dengan cerai. Kalau tak berjaya, mahkamah akan rujuk pada hakam pertama (keluarga), kalau tak berjaya, kita akan beralih kepada hakam yang terakhir iaitu hakam mahkamah.

“Kita akan mohon pada mahkamah agar beri mandat kepada hakam mahkamah itu supaya sekiranya dia (Syamsul) masih enggan, autoriti lafaz cerai itu diberikan pada hakam mahkamah yang mewakili plaintif (Puteri Sarah),” katanya.


“Poligami Yang Memecah-Belahkan Bukan Mengikut Sunnah” – Ibu Syamsul Yusof

Umum mengetahui, semalam pelakon Puteri Sarah memfailkan perceraian di mahkamah syariah selepas 9 tahun berkahwin dengan pengarah terkenal, Syamsul Yusof.

Sejak Syamsul membuat pengakuan sudah bernikah dengan Ira Kazar, ibunya Datin Patimah Ismail tidak merestui perkahwinan tersebut.

BACA: “Sedia Maafkan Syamsul, Tapi Tidak Keluarga Ira Kazar” – Ibu Syamsul Yusof

Terbaru, Datin Patimah ada memuat naik ‘quotes’ dari Majalah Nona berkenaan poligami yang memecah belahkan bukanlah mengikut sunnah.

“Islam tidak menyuruh berkahwin lebih daripada seorang, tetapi membenarkannya dengan bersyarat. Poligami yang memecah-belahkan bukan mengikut sunnah,” tulis quotes itu.

Sebelum ini, Datin Patimah berkata dia bersedia untuk memaafkan Syamsul namun tidak keluarga Ira Kazar.


Fyna Jebat & Zainal Abidin Dilihat Makan Bersama, Akhirnya Ada Gambar Berdua

Umum mengetahui sebelum ini adik kepada Ayda Jebat iaitu Fyna Jebat mengesahkan sudah pun berkahwin dengan jurulatih bola sepak, Datuk Zainal Abidin Hassan.

Bagaimanapun, Fyna mahupun Zainal masih belum memuat naik sebarang gambar perkahwinan mereka untuk tatapan umum.

Salam … What a coincidence.. just stumbled across the legend Zainal Abidin Hassan. An old friend. All the best to both of you, congratulations.

Baru-baru ini, pasangan tersebut dilihat makan berdua bersama pasangan pelakon, Datuk Mustapha Kamal dan isteri. Perkara tersebut dikongsikan oleh Mustapha menerusi satu video yang dimuat naik di aplikasi TikTok.

Mustapha turut menulis kapsyen mengatakan tidak sengaja bertemu rakan lamanya iaitu Datuk Zainal ketika keluar makan serta mengucapkan tahniah diatas pernikahan pasangan itu.

Perkongsian video itu mendapat pelbagai reaksi daripada netizen yang akhirnya ‘berpuas hati’ dan percaya bahawa pasangan itu telah berkahwin.


Syamsul Yusof Berdiam Diri, Kongsi Gambar Anak-Anak

Umum mengetahui, semalam pelakon Puteri Sarah Liyana telah pun memfailkan perceraian terhadap Syamsul Yusof di Kompleks Mahkamah Syariah Kuala Lumpur.

Memetik Harian Metro, Syamsul mengambil langkah berdiam diri dan gagal dihubungi bagi mendapatkan komennya berhubung tindakan isteri pertamanya itu.

BACA: “Cukuplah 9 Tahun Saya Jadi Isteri Mohd Syamsul” – Puteri Sarah

Malah, Syamsul yang kini sibuk menjalani penggambaran filem terbaru arahannya, The Original Gangser itu juga tidak menjawab panggilan telefon dan mesej WhatsApp.

Bagaimanapun, Syamsul dilihat ada memuat naik gambar kedua-dua cahaya matanya di Insta Story dengan kapsyen “Always’ serta emoji berbentuk hati.

Semalam, Puteri Sarah meluahkan rasa lega apabila memfailkan perceraian terhadap suaminya. Puteri Sarah berkata mahkamah  menetapkan 7 Mac depan sebagai hari sebutan dan tarikh tersebut jatuh sehari sebelum ulang tahun perkahwinan mereka yang kesembilan.


Vijay Antony Cedera Semasa Penggambaran Di Langkawi

Pelakon dan pengarah terkenal filem Tamil, Vijay Antony cedera parah ketika melakukan pengembaraan filem sulungnya Pichaikkaran 2 di Langkawi hari ini, kira-kira jam 3 petang tadi.

Difahamkan, Vijay cedera ketika melakukan aksi tembak menembak di atas air. Susulan kemalangan itu, Vijay yang memandu jetski bersama pelakon wanita semasa scene tersebut dikejarkan ke Hospital Sultanah Maliha, Langkawi dengan segera bagi mendapatkan rawatan secepat mungkin.

Kejadian berlaku gara-gara jetski yang dipandunya hilang kawalan lalu merempuh bot besar yang membawa kru dan jurukamera. Bagaimanapun Vijay kini menerima beberapa jahitan di mulut dan dibantu dengan alat bantuan pernafasan. Manakala pelakon wanita tersebut hanya cedera ringan.

Vijay Antony membuat penampilan sulungnya sebagai pengarah dengan Pichaikkaran 2. Ia telah ditayangkan beberapa bulan lalu. Sejak itu, penggambaran filem ini sedang berlangsung di beberapa negeri di Malaysia.

Projek itu adalah sekuel kepada drama Tamil Pichaikkaran yang sangat berjaya, diarahkan oleh Sasi dan menampilkan Vijay dalam peranan utama.

Filem ini mengisahkan seorang ahli perniagaan bilionair yang menjalani kehidupan rahsia selama 48 hari sebagai pengemis sebagai sebahagian daripada persembahan agama untuk menyelamatkan ibunya yang sedang tenat.

Selain mengarah, Vijay turut menghasilkan dan menggubah muzik untuk Pichaikkaran 2. Filem ini turut dibintangi oleh John Vijay, Harish Beradi, YG Mahendran, Ajay Ghosh, Yogi Babu dan ramai lagi.


“Tiada Orang ‘Melantun’ Tanpa Sebab, Mesti Ada Sebab Ibu Mentua & Saya Jadi Begini”

Lantang mengkiritik tindakan anaknya selepas mengakui sudah bernikah dengan Ira Kazar di Thailand, ibu kepada Syamsul Yusof iaitu Datin Patimah Ismail turut dikecam oleh netizen.

Memetik Harian Metro, Puteri Sarah mempertahankan ibu mentuanya itu serta memahami perasaan Datin Patimah. Ujarnya lagi, mereka di luar sana tidak tahu apa yang terjadi dan ada sebab mengatakan ibu mentuanya bertindak sedemikian.

“Saya faham perasaan ibu mentua saya ketika ini. Memang dia tak puas hati dan sedih dengan apa yang berlaku. Saya juga nak jelaskan di sini, orang luar tidak tahu apa yang terjadi sehingga dia bertindak meluahkan ketidakpuasan hatinya yang mendapat kecaman dan hentaman teruk daripada orang ramai.

“Ada sebab kenapa dia jadi begitu. Hanya saya, pihak di sebelah sana dan Jawi (Jabatan Agama Islam Wilayah Persekutuan) saja tahu,” katanya.

Dalam pada itu, Puteri Sarah berharap netizen tidak sewenangnya mengecam tindakan ibu mentuanya dalam menegur anaknya itu.

“Tiada orang yang tiba-tiba nak ‘melantun’ (mengamuk) atau ‘meroyan’ tanpa sebab. Mesti ada sebab kenapa dia dan saya jadi begini.

“Jadi sebelum anda kecam, cari dulu punca kenapa kami jadi begini serta kenapa saya berdiri di sini (berada di Mahkamah Syariah Kuala Lumpur untuk permohonan tuntutan cerai). Bukan saya suka-suka atau tiba-tiba ke pejabat agama sebelum ini,” katanya.


Permohonan Maaf Terbuka Kepada Dr. Amalina

Berhubung dengan satu artikel yang dimuat naik pihak kami dan dipost di Facebook, kami dengan rendah diri ingin membuat permohonan maaf secara terbuka kepada Dr. Nur Amalina Che Bakri.

Kami tidak bermaksud untuk menyinggung mana-mana pihak, kami mengakui artikel tersebut menimbulkan pelbagai reaksi kurang menyenangkan daripada pelbagai pihak termasuk memberi kesan negatif kepada Dr. Amalina. Kami benar-benar MEMOHON MAAF.

Susulan itu, pihak kami telah mengambil tindakan segera memadam artikel tersebut termasuk di media sosial.

Kami juga berjanji tidak akan lagi memuat naik sebarang artikel sensasi berkaitan Dr. Amalina di masa akan datang serta memastikan isu seperti ini tidak akan berulang lagi.

Dengan rendah diri, sekali lagi kami memohon maaf maaf kepada Dr. Nur Amalina Che Bakri. Terima kasih.


“Kita Akan Minta Mahkamah Untuk Jatuhkan Hukuman Penjara & Denda” – Peguam Puteri Sarah

Peguam Puteri Sarah Liyana akan mengambil tindakan lanjut terhadap isteri kedua Syamsul Yusof iaitu Ira Kazar dan keluarga Kazar yang didakwa melanggar perintah injuksi yang difailkan tahun lalu.

Memetik Harian Metro, peguamnya, Datuk Akberdin Abdul Kader berkata mereka akan mulakan prosiding menghina mahkamah terhadap Ira, bapa dan kakaknya kerana secara terang-terangan melanggar perintah injuksi.

BACA: “Cukuplah 9 Tahun Saya Jadi Isteri Mohd Syamsul” – Puteri Sarah

“Perintah itu kekal sehingga hari ini tapi mereka tak patuh. Kita akan minta mahkamah untuk jatuhkan hukuman penjara dan denda. Kita akan tunjukkan jenis-jenis perlanggaran yang sudah dilakukan,” katanya.

Dalam pada itu, menurutnya pelanggaran kali ini lebih dasyat apabila mereka sepatutnya tidak boleh mendekati Syamsul namun  berkahwin di luar negara tanpa izin mahkamah.

“Perlanggaran perintah kali ini memang agak dahsyat. Mereka sepatutnya tidak boleh mendekati Syamsul tetapi kali ini agak berlebihan apabila mereka pula berkahwin di luar negara tanpa dapat izin mahkamah di sini,” katanya.

Hari ini, Puteri Sarah memfailkan perceraian di Mahkamah Rendah Syariah, Wilayah Persekutuan. Mahkamah menetapkan 7 Mac depan sebagai hari sebutan kes.


“Cukuplah 9 Tahun Saya Jadi Isteri Mohd Syamsul” – Puteri Sarah

Hampir sembilan tahun mendirikan rumah tangga, pelakon Puteri Sarah nekad memfailkan permohonan cerai terhadap suaminya, pengarah terkenal, Syamsul Yusof.

Memetik mStar Online, Sarah memaklumkan Mahkamah Syariah Kuala Lumpur pada 7 Mac depan sebagai hari sebutan. Puteri Sarah berkata tarikh tersebut jatuh sehari sebelum ulang tahun perkahwinan mereka yang kesembilan.

“Saya lega, kalau ikutkan tahun ini cukup sembilan tahun perkahwinan kami dan sebenarnya tarikh 7 Mac yang ditetapkan mahkamah ini sangat signifikan kerana 8 Mac adalah tarikh ulang tahun perkahwinan kami yang kesembilan.

“Syukur Alhamdulillah, cukuplah sembilan tahun saya menjadi isteri kepada Mohd Syamsul. Nampaknya tak ada rezeki,” katanya.

Dalam pada itu, Sarah menegaskan dia bukan anti poligami namun dia menuntut cerai kerana kecewa ditipu oleh suami. Malah, segala usaha untuk perbaiki hubungan mereka tidak berhasil.

“Sebenarnya poligami itu indah jika suami itu berlaku adil. Tapi sebab saya ditipu dan tak minta izin dan tak berbincang dulu. Jadi saya rasa ini jalan terbaik dan Alhamdulillah saya jalankan tugas sebagai seorang isteri.

“Apa yang saya boleh katakan, Alhamdilillah saya sudah menjalankan taggungjawab sebagai seorang isteri. Saya dah buat yang terbaik, berbincang dengan keluarga, saya bertahan, saya jumpa dengan ustaz dan ustazah tapi sama juga masih tiada perubahan,” katanya.


Bella Astillah Takut Gosip Aliff Aziz Curang Jadi Satu Doa

Baru-baru ini tular video di media sosial memaparkan pelakon dan penyanyi Aliff Aziz sedang berhibur di kelab malam menjadi bualan ramai.

Bagaimanapun, rakan artis pelakon Shahidan Izwan tampil mempertahankan Aliff bahawa video itu dirakam ketika mereka sedang menjalani penggambaran sebuah drama.

BACA: Video Aliff Aziz Di Kelab Malam Hanya Lakonan, Minum Air Berkarbonat

Memetik Kosmo, isteri kepada penyanyi itu iaitu Bella Astillah mengakui bimbang jika gosip kecurangan Aliff diperkatakan itu bertukar menjadi satu doa.

“Bila ada orang cakap benda tak baik tentang Aliff, saya takut semua itu menjadi satu doa. Saya sangat berharap tiada percakapan yang tidak baik diberikan terhadapnya.

“Aliff sedang berubah menjadi insan yang lebih baik begitu juga saya. Sebaik-baiknya berilah dia semangat,” katanya.

Bella mengakui gosip liar mengenai rumah tangganya turut memberi impak kepada keluarga mereka di Sabah dan Singapura, malah kecewa ada pihak memanipulasi beberapa video dan foto lama miliknya.

“Saya faham ada segelintir pihak yang prihatin terhadap saya dan ambil tahu serta risau saya disakiti. Saya hargai semua yang mesej beri kata-kata semangat menerusi Direct Message (DM).

“Namun, saya kecewa apabila muncul perkara yang tidak benar dan disebarkan dalam Facebook dan semua itu dibaca oleh keluarga kami di Sabah serta Singapura.

“Saya tidak marah tapi harap menjadi iktibar buat semua. Saya kasihan pada keluarga kerana ramai bertanya pada mereka sedangkan cerita itu tak benar,” katanya.

Dalam pada itu, Bella mengakui gosip terpalit rumah tanggnya itu memberikan kesan pada persembahannya yang kini bertanding di program Famili Duo, namun menganggap ianya satu ujian.

“Ya, memang beri kesan tetapi inilah yang orang kata dugaan rumah tangga dalam bidang seni. Saya pun masih mentah dalam hubungan rumah tangga tetapi anggap semua ini sebagai satu ujian.

“Tiada rumah tangga yang sempurna dan kami pun sudah berbincang serta akan ikut apa sahaja aturan Tuhan selepas ini,” katanya.


“Bila Kahwin Orang Muda Rasa Lebih Muda, Dulu Jarang Ke Masjid Sekarang Dah Selalu” – DDNK

Pakar Pelaburan Saham, Datuk Dr Mohd Nazri Khan atau lebih dikenali sebagai DDNK berkata dia kini rajin ke masjid berbanding sebelum ini.

Memetik Harian Metro, DDNK berkata perkara itu tidak berlaku pada perkahwinan pertama. Ujarnya lagi, dirinya rasa lebih muda apabila berkahwin dengan wanita muda.

BACA: Dituduh Bergambar Mesra Dengan Mat Sabu, Isteri DDNK Lapor Polis

“Bila saya kahwin dengan yang lebih muda ini saya pun berasa lebih muda. Kalau dulu saya jarang pergi masjid, sekarang saya sudah selalu, kalau dulu jarang pergi kuliah agama sekarang sudah kerap.

“Bukan saya mahu salahkan isteri pertama, cuma perjalanan hidup saya seperti itu. Saya belajar daripada perceraian yang berlaku.

“Saya rasa refleksi dan peluang kedua saya dalam kehidupan. Walaupun isteri kedua saya ini muda, tapi dia membantu saya menghampiri matlamat hidup iaitu berjaya di dunia dan akhirat. Alhamdulillah, hidup saya lebih tenang dan tidak banyak pening kepala dari segi kerja,” katanya.

Menurut DDNK lagi, dia mengakui pengalaman hidup dengan bekas isteri sebelum ini serta dengan isteri kedua ada kelebihan masing-masing serta mengatakan kedua-duanya hebat dan sebagai lelaki dia memerlukan isteri yang sentiasa memberikan sokongan.

“Pengalaman hidup dengan isteri pertama dan kedua, masing-masing ada kelebihan. Untuk isteri kedua yang lebih muda ini dia lebih manja, lebih fleksibel, dengar cakap dan tak banyak kerenah. Mungkin rasa hormatnya ada di situ. Tapi, dia juga lebih nakal, kuat cemburu dan kuat merajuk.

“Kalau isteri yang dulu lebih berusia, dia lebih matang, terbuka, bersikap keibuan dan faham kehidupan. Tapi, itu adalah pilihan kita. Keduanya hebat dan perlu tahu apa matlamat hidup. Kita perlukan isteri yang boleh sokong matlamat kita,” katanya.

Dalam pada itu, DDNK berkata dia tidak bersetuju gelaran ‘penyondol’ diberikan terhadap wanita yang menjadi isteri kedua kerana ia tidak berlaku sebelah tangan sahaja tetapi melibatkan kedua-dua pihak.

“Saya tak bersetuju ‘penyondol’ dalam istilah isteri kedua. Bagi saya ia tidak boleh berlaku sebelah tangan. Tidak boleh rempuh atau santau untuk terus berkahwin. Ia mesti bertepuk dua belah tangan.

“Bila sebut berkenaan cinta dan sayang, ia adalah perkara yang kita tiada daya untuk menahan. Bila sudah sayang, kita tidak boleh menipu perasaan. Bila kita kata sayang, maksudnya kita memang sayang. Bagi saya, tidak boleh seorang saja yang sayang untuk terus kahwin.

“Jadi, sondol menyondol ini tidak betul. Kalau daripada konteks saudara Syamsul (Syamsul Yusof) atau sesiapa saja, apa yang penting adalah kalau boleh berbahagia dengan yang pertama atau kedua (isteri) itu yang terbaik. Saya tiada pengalaman sebegitu, isteri saya yang kedua memang sangat baik,” katanya.

Terdahulu, DDNK mendirikan rumah tangga dengan Tuan Nor Ernie Rossmeris Tuan Zahari pada September tahun lalu.


Tiba Di Mahkamah Syariah, Puteri Sarah Gembira & Bersemangat

Tiba di Mahkamah Syariah Kuala Lumpur untuk memfailkan tuntutan cerai pada jam 10.25 pagi tadi, Puteri Sarah kelihatan gembirad dan bersemangat.

Memetik Harian Metro, Puteri Sarah berkata keputusannya muktamad dan mengatakan tiada lagi peluang kedua buat suaminya, Syamsul Yusof.

BACA: “Kalau Boleh Memang Tak Nak Perceraian, Tapi Penghujungnya Sarah Tanggung Derita”

“Saya gembira dan bersemangat. Ini jalan terbaik. Keputusan saya muktamad. Saya sudah fikir masak-masak. Tiada peluang kedua untuk Syamsul,” katanya.

Dalam pada itu, Puteri Sarah turut gembira apabila dua adiknya hadir menemaninya serta membuatkanya lebih bersemangat.

“Saya sudah bersedia dan bersemangat sebab ada adik-beradik datang menemani,” katanya.

Puteri Sarah dan Syamsul mendirikan rumah tangga pada 8 Mac 2014 dan dikurniakan dua cahaya mata, Syaikul Islam, 5 tahun dan Summayah, 3 tahun.


Kakak Backup Ira Kazar, Sindir Puteri Sarah?

Baru-baru ini hangat diperkatakan mengenai perkongsian kakak kepada Ira Kazar iaitu Yasmin Kaza di Twitter didakwa menyindir Puteri Sarah dan keluarga Datuk Yusof Haslam.

Memetik Harian Metro, menerusi satu perkongsian, kakak Ira seolah menyindir tindakan seseorang yang kerap berkongsi kisah kehidupannya di media sosial.

“Rosaklah perempuan perempuan yang suka ‘viral’ sana sini acah acah tersakiti dicurangi. Semua nak kongsi pada masyarakat lepas tu lalu di Timeline aku. Bodoh menyampah aku tengok. Engkau orang tak ada Tuhan ke?” tulisnya.

Sementara itu, dalam satu perkongsian lain kakak Ira turut mengatakan ianya perkara yang lucu apabila seseorang itu tidak suka diganggu daripada akaun palsu namun tidak menyekatnya.

“‘Kinda funny’ bila kau tak suka ‘fake account’ ganggu tapi tak sekat. ‘Kinda hilarious’ bila kau siap ‘pinned’ fitnah dari ‘fake account’. ‘You are damn funny, girl’. Oh and fake too,” tulisnya.

Meskipun tidak merujuk kepada mana-mana pihak, namun ada netizen mendakwa kakak kepada isteri kedua Syamsul Yusof itu seolah menyindir Puteri Sarah.


“Kalau Boleh Memang Tak Nak Perceraian, Tapi Penghujungnya Sarah Tanggung Derita”

Nekad untuk memfailkan perceraian hari ini, pelakon Puteri Sarah berkata tiada kata-kata yang mampu melembutkan hatinya untuk menarik balik keputusan dibuatnya itu.

Memetik BH Online, dia sudah lama memikirkan perkara tersebut sekaligus membuatkan dirinya nekad. Ujarnya, sudah tentu dia tidak mahukan perceraian namun akhirnya dia yang akan tanggung derita.

BACA: Ustaz Ahmad Dusuki Nasihat Puteri Sarah Tak Ikut Emosi Sampai Minta Cerai

Ditanya adakah dia akan mempertimbangkan keputusan tersebut jika suaminya datang memujuk, Sarah persoal semula,”Ada ke Syamsul nak datang pujuk?” soalnya.

“Memang Sarah sudah nekad. Benda ini bukan berlaku minggu lepas, bulan lepas atau tahun lepas, tetapi sudah lama. Sarah pun sudah lama memikirkannya. Kalau boleh memanglah tak nak perceraian berlaku, tetapi, penghujungnya Sarah tanggung derita.

“Katalah kalau tak jadi cerai, apa yang berlaku kemudian, Sarah juga tanggung sendiri. Perbincangan dengan keluarga sudah dibuat dan kami sudah mempertimbangkan segala baik dan buruk. Apa yang penting, anak-anak dan hubungan Sarah dengan keluarga mentua baik,” katanya.

Menurut Puteri Sarah lagi, meskipun keluarganya tidak bersuara mengenai isu membabitkan dirinya namun mereka menyebelahi dirinya serta sentiasa memberikan sokongan.

“Keluarga Sarah termasuk ibu bapa dan adik-beradik menyokong. Cuma, kerjaya membuatkan mereka tidak dapat menyuarakan secara terbuka. Dan mereka memilih menyokong Sarah secara senyap kerana tidak mahu dikenali,” katanya.

Dalam pada itu, meskipun berdepan pengalaman memendam rasa selama empat tahun, namun ia menghakis kepercayaannya terhadap lelaki.

“Sarah bersikap ‘neutral’ sahaja dan tak boleh nak menghakimi semua lelaki dengan mengatakan mereka adalah sama. Ada lelaki baik, cuma yang baik itu belum jumpa lagi, insya-Allah,” katanya.


“Penyondol Mana Ada Yang Cantik, Low Class, Level-Level Bohsia” – Rita Rudaini

Baru-baru ini, perkongsian pelakon Rita Rudaini di Insta Story menjadi perhatian memuat naik status berbaur sindiran buat wanita perampas suami orang.

Rita berkata jika si suami mahu upgrade atau mencari isteri baru biarlah yang lebih cantik dan hebat. Rita turut menyindir karakter si penyondol tidak cantik dan low class.

BACA: “Penderitaan Puteri Sarah Hampir Serupa Dengan Saya” – Rita Rudaini

“Penyondol punya karakter mana ada cantik-cantik. Low class, level2 bohsia hondacup. Keturunan nanti pun tak menjadi sebab acuan hondacup,” tulisnya.

Kata Rita lagi, jika golongan penyondol memiliki rupa paras yang cantik atau hot, sudah pasti tidak akan merampas suami orang.

Dalam pada itu, Rita berkata lelaki yang baik kerana ada wanita baik disisinya, namun lelaki itu akan berkelakuan seperti babi jika disisinya seorang babi penyondol.

“Tetapi kalau di sisinya ialah seorang babi penyondol, maka lelaki itu pun akan berkelakuan macam babi seperti babi betina di sisinya,” tulisnya.


“Sedia Maafkan Syamsul, Tapi Tidak Keluarga Ira Kazar” – Ibu Syamsul Yusof

Ibu kepada pengarah terkenal, Syamsul Yusof iaitu Datin Patimah Ismail sedia memaafkan anaknya itu diatas segala ketelanjuran perbuatannya.

Memetik Harian Metro, bagaimanapu Datin Patimah berkata dia tidak akan memafkan keluarga Ira Kazar yang meruntuhkan kebahagiaan menantunya.

BACA: “Runtuhkan Kebahagiaan Sebuah Keluarga? Tiada Maaf Bagi Mereka” – Ibu Syamsul Yusof

“Seorang ibu sentiasa memaafkan anak yang dilahirkannya. Namun saya tidak akan maafkan keluarga Kazar atas perbuatan mereka kepada menantu saya!” katanya.

Menurut Datin Patimah lagi, dia reda apabila Syamsul lebih sebelahkan keluarga isteri keduanya, Ira yang juga anak kepada pelakon Kazar Saisi.

Katanya lagi, kali terakhir Syamsul menghubunginya ketika memaklumkan mengenai pernikahannya dengan Ira.

“Dia hanya ada ‘WhatsApp’ beritahu sudah nikah. Sekarang dia berkiblatkan keluarga Kazar! Tak tahu apa sudah jadi pada dirinya. Hanya kepada Allah saya berserah,” katanya.

Sering memuat naik perkongsian yang dimuat naik di Insta Story, Datin Patimah berkata dia hanya menunjukkan perasaan geram terhadap Ira yang disifatkan perampas kebahagiaan keluarga orang lain.

“Salahkah apa yang saya luahkan? Itu kebenarannya. Kalau salah, makin ramailah perosak rumah tangga orang. Biar Allah hukum mereka-mereka ini,” katanya.


Ustaz Ahmad Dusuki Nasihat Puteri Sarah Tak Ikut Emosi Sampai Minta Cerai

Kemelut rumah tangga pasangan selebriti, Syamsul Yusof dan Puteri Sarah Liyana mendapat erhatian ramai termasuk  pendakwah bebas, Ustaz Ahmad Dusuki.

Menerusi satu perkongsian di Instagram, pendakwah itu berpendapat Puteri Sarah perlu menyelesaikan masalah rumah tangga secara rasional dan tidak mengikut emosi.

Menurutnya lagi, penceraian bukanlah jalan terbaik serta memberi nasihat agar tidak mengikut perasaan serta kemahuan syaitan yang mahu melihat keluarga hancur berantakan.

“Rahmat Allah itu luas, jalan damai itu pun terbuka luas selagi nyawa tidak sampai di halkum, usah mengalah dalam membina kekeluargaan.

“Binalah kekeluargaan mukmin dan kelapangan bukan dengan kesempitan, usah biarkan syaitan menganggu perasaan. Usah diikuti perasaan dan kemahuan syaitan yang inginkan kekeluargaan mukmin hancur berantakan,” tulisnya.

Perkongsian pendakwah itu turut mendapat reaksi daripada Puteri Sarah sendiri yang meninggalkan komen meminta Ustaz Ahmad Dusuki bertemu dengan suaminya serta memberikan nasihat.

Puteri Sarah turut meminta pendakwah itu bertemu untuk menasihati suaminya memandangkan pengarah itu enggan mendengar kata ibu bapanya.


“Ibu Mereka Ditinggalkan Kerana Perempuan Itu, Laknatlah Hidupnya” – Ibu Syamsul Yusof

Umum mengetahui, pelakon Puteri Sarah bakal memfailkan perceraian di mahkamah syariah pada Isnin ini. Namun, bapa mertuanya, Datuk Yusof Haslam berharap anak menantunya tidak bercerai.

Terbaru, perkongsian ibu kepada Syamsul Yusof iaitu Datin Patimah Ismail menjadi perhatian meluahkan perasaan geram terhadap Ira Kazar yang disifatkan perampas kebahagiaan keluarga orang lain.

“Ayah mereka telah dirampas oleh perempuan yang kejam. Ibu mereka ditinggalkan kerana perempuan itu. Laknatlah hidupnya,” tulisnya.

Terdahulu, Datin Patimah mengatakan bahawa menantunya hanya Puteri Sarah. Malah, Datin Patimah tidak reda dan tidak merestui perkahwinan kedua anaknya itu.

Dalam pada itu, Datin Patimah turut meluahkan rasa terkilan kepada keluarga Kazar kerana tidak menghalang perkahwinan Syamsul sebaliknya membantu anaknya berkahwin.


Sebulan Penggambaran, Alif Satar Bawa Isteri & Anak-Anak Menetap Di Langkawi

Pelakon Alif Satar mengambil keputusan untuk membawa isteri serta anak-anak menetap di Langkawi selama sebulan kerana tidak mahu berjauhan ketika menjayakan penggambaran filem Pulau.

Memetik mStar Online, Alif berkata dia membuat keputusan untuk membawa keluarga bersama selepas dimaklumkan lokasi penggambaran diadakan di pulau peranginan berkenaan.

BACA: Dapat Tengok Perarakan Bawa Keranda Ratu Elizabeth II, Netizen Kata Alif Satar Bertuah

“Bila pengarah telefon dan beritahu ada cerita seram tajuk Pulau dan Alif bersyukurlah sebab ada job. Tetapi dia cakap penggambaran di Langkawi selama sebulan.

“Akhirnya saya buat keputusan untuk ajak sekali isteri dengan anak-anak duduk di Langkawi sepanjang saya lakukan penggambaran,” katanya.

Selain Alif, filem tersebut turut menampilkan barisan pelakon antaranya Amelia Henderson, Alexander Henderson, Wan Hanafi Su, Ms Puiyi dan bakal ditayangkan di pawagam pada 9 Mac nanti.


“Sudah Jodoh Syamsul Untuk Kahwin Lagi” – Rosyam Nor

Pelakon Datuk Rosyam Nor enggan masuk campur urusan serta isu rumah tangga pengarah terkenal, Syamsul Yusof yang sedang hangat diperkatakan ramai.

Memetik Astro Gempak, Rosyam berkata dia tiada hak untuk mencampuri hal peribadi orang lain serta mengatakan sudah jodoh pengarah tersebut untuk berkahwin lagi.

BACA: Syamsul Yusof Tetap Tenang, Sibuk Shooting Filem The Original Gangster

“Saya sebagai rakan artis. tidak boleh berkata apa-apa. Itu adalah kehidupan Syamsul. Saya tidak boleh masuk campur kehidupan orang.

“Tiada hak untuk menentukan apa yang dia boleh buat. Sudah jodoh Syamsul untuk kahwin lagi satu,”katanya.

Terdahulu, hangat diperkatakan apabila Syamsul mengakui sudah bernikah dengan Ira Kazar di Thailand sekaligus mengejutkan ramai termasuk keluarga pengarah tersebut.

Susulan itu, isteri pertamanya Puteri Sarah meminta suaminya untuk melepaskannya kerana tidak rela bermadu. Malah, Puteri Sarah bakal memfailkan perceraian pada Isnin ini.


Syamsul Yusof Tetap Tenang, Sibuk Shooting Filem The Original Gangster

Meskipun berdepan kemelut rumah tangga, ditambah pula isteri pertamanya, Puteri Sarah Liyana bakal memfailkan perceraian pada Isnin ini, namun Syamsul Yusof kekal tenang.

Menerusi perkongsian di Instagram, Syamsul dilihat ada memuat naik video memaparkan suasana di lokasi penggambaran filem terbitan syarikatnya iaitu Syamsul Yusof Films dan Razor’s Edge Pictures.

BACA: “Berkahwinlah Kamu Untuk Elak Maksiat, Itulah Yang Saya Buat” – Syamsul Yusof

“Shooting time,” tulisnya ringkas dengan meletakkan nama akaun beberapa pelakon filem tersebut.

Menerusi rakaman video tersebut, Syamsul turut mengucapkan tahniah kepada anak seniman legenda, Allahyarham Tan Sri Jins Shamsudin, Putera Hang Jebat.

Difahamkan, ucapan itu dibuat susulan Putera Hang Jebat berjaya mengetepikan dakwaan memalsukan dokumen Surat Wakil Kuasa membabitkan sebidang tanah seluas 0.265 hektar yang dilakukan oleh dua abangnya, Jeffrey Jins dan Hang Tuah, tiga tahun lalu.

Dalam pada itu, Syamsul turut memohon untuk mendoakan agar penggambaran filem itu berjalan lancar dan dipermudahkan.

Filem aksi termahal di Malaysia itu menampilkan pelakon popular seperti Datuk Aaron Aziz, Datuk Adi Putra, Datuk Rosyam Nor, Beto Kusyairy, Sharnaaz Ahmad, Shaheizy Sam, Nas-T dan ramai lagi.


Pemuda Kacak Tawar Diri Nak Jadi Suami Puteri Sarah

Sejak minggu lalu, hangat diperkatakan mengenai rumah tangga Puteri Sarah apabila suaminya, pengarah terkenal Syamsul Yusof mengakui sudah bernikah dengan Ira Kazar di Thailand.

Susulan itu, Puteri Sarah nekad untuk menuntut cerai daripada suaminya serta meminta untuk melepaskannya kerana tidak rela dimadukan.

Terbaru, tular video di aplikasi TikTok seorang pemuda kacak yang cuba untuk menjadi pengganti Syamsul Yusof  berniat ingin mengahwini Puteri Sarah.

Menerusi video dikongsikan, pemuda tersebut dikenali sebagai Arif Izo pada awalnya memuat naik gambar Syamsul kemudian memperkenalkan dirinya sebagai bakal suami Puteri Sarah.

Pemuda itu turut menulis kapsyen mengatakan dia akan pastikan Puteri Sarah bahagia dan tidak lagi bersedih.

Perkongsian pemuda itu menjadi perhatian ramai yang menyokong kenyataan pemuda itu meskipun hanya bergurau sahaja.

Dalam pada itu, rata-rata netizen sempat memuji ketampanan pemuda itu serta mengatakan lebih kacak daripada Syamsul.


Yusof Haslam Pujuk Puteri Sarah Usah Cerai

Susulan kemelut melanda rumah tangganya dengan Syamsul Yusof, pelakon Puteri Sarah bakal memfailkan perceraian di mahkamah syariah pada Isnin ini.

Memetik BH Online, pengarah terkenal Datuk Yusof Haslam memujuk menantu, Puteri Sarah agar mempertimbangkan semula keputusan untuk menuntut cerai pada Isnin ini.

BACA: Yusof Haslam Enggan Komen Kerana Mahu Jaga Hati Semua Pihak

Menurut Yusof, beliau sudah berbincang dengan Puteri Sarah serta berharap perceraian anaknya bersama menantunya itu tidak berlaku.

“Saya berbincang dengan Puteri Sarah dan memujuknya untuk mempertimbangkan keputusannya itu.

“Walaupun Puteri Sarah hendak tuntut cerai hinggalah proses perceraian itu berlangsung kerana akan mengambil masa (jika berlaku), saya akan tetap mendoakan semoga perceraian itu tidak terjadi.

“Jika perceraian itu tidak berlaku, saya fikir Syamsul kena banyak buat perubahan dalam hidup kerana hidup ini adalah suatu pengorbanan dan perjuangan,” katanya.

Semalam, Puteri Sarah berkata dia tidak mahu melengahkan masa dan mahu memfailkan perceraian secepat mungkin.

Katanya lagi, keputusan untuk berpisah dibuat atas persetujuan keluarga serta mahu memulakan kehidupan baru.


Kongsi Rutin Skincare, Eyka Farhana Dipuji Tak Mekap Pun Cantik

Baru-baru ini, pelakon Eyka Farhana ada berkongsikan video di aplikasi TikTok memaparkan mengenai rutin penjagaan kulit wajahnya.

Menerusi video dikongsikan, Eyka turut berkongsikan beberapa produk digunakannya serta cara dia menggunakan produk berkenaan.

Since ramai tanya, here My daily skincare routine ? less is more ? The essence & the light cream @Augustinus Bader Eye cream @LA MER Sunscreen @Supergoop

Perkongsian Eyka itu mendapat pelbagai reaksi daripada netizen yang teruja apatah lagi sudah pasti ramai yang tertanya-tanya produk apa yang digunakan oleh pelakon itu.

Namun, apa yang lebih menjadi perhatian ramai adalah kulit wajah Eyka yang tetap cantik meskipun tanpa mengenakan sebarang solekan.

Sementara itu, ada yang berkongsikan harga produk yang digunakan oleh pelakon itu dikatakan berharga ribuan ringgit.


Leona Menari Masa Beratur Beli Nasi Kandar, Reaksi Abang Belakang Jadi Perhatian

Sebut sahaja nama Kasih Iris Leona, pasti ramai tahu anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Terbaru, Leona dilihat ada memuat naik video di TikTok memaparkan dirinya lincah menari ketika ketika beratur menunggu giliran di sebuah restoran nasi kandar terkenal di Pulau Pinang.

Menerusi video itu, Leona menggayakan baju putih menampakkan bahagian perutnya bersama seluar pendek merah. Bagaimanapun, apa yang menjadi perhatian ramai apabila netizen tertumpu kepada kaum lelaki yang beratur di belakang Leona.

Rata-rata netizen berseloroh mengatakan pasti abang-abang dibelakang mengucap panjang melihat aksi Leona menari itu.

Dalam pada itu, netizen mengatakan abang-abang dibelakang kena menjaga pandangan kerana bimbang dicucuk mata oleh isteri ataupun kekasih disebelah.


“Jalin Hubungan Dengan Suami Orang, Kalau Anak Sendiri Pun Saya Marah” – Ayu Puteh

Susulan pengakuan Syamsul Yusof yang sudah bernikah dengan Ira Kazar, penerbit Datuk Puteh Ayu mendedahkan Ira Kazar pernah memberitahu dia mahu melepaskan Syamsul kembali ke pangkuan keluarganya.

Memetik Utusan Online, Ayu meluahkan rasa terkilan apabila dikecam netizen susulan kenyataannya mengenai Ira serta pernah menasihati isteri baru pengarah terkenal itu.

BACA: “Ira Pernah Minta Syamsul Pulang Ke Pangkuan Isteri” – Ayu Puteh

“Saya tidak tahu sepenuhnya kontroversi yang berlaku, tetapi mana yang mampu saya berikan nasihat. Saya faham, tiada ibu bapa mahu hidup dan rumah tangga anak jadi huru-hara.

“Saya juga baik dengan Datuk Yusof Haslam dan sangat menghormatinya. Saya tidak suka hal begini terjadi pada keluarganya, berat dugaan mereka,”katanya.

Bagaimanapun, Ayu mengakui sebagai ibu dia tidak bersetuju jika anak gadisnya menjalin hubungan bersama suami orang apatah lagi untuk berkahwin.

“Jangan mudah mengecam. Saya mengulas mengenai Ira Kazar, semalam selepas dihubungi teman media. Memang saya kenal dia, tetapi kami sudah lama tidak bertemu.

“Mengenai menjalin hubungan dengan suami orang, kalau berlaku pada anak sendiri, sudah tentu saya juga tidak dapat terima. Saya pernah berpesan pada anak-anak, jangan sibuk mahukan suami orang. Banyak lagi lelaki bujang, jadi tidak perlu cari pasal dan semakkan otak serta jiwa,” katanya.

Sebelum ini, Ayu berkata dia antara kenalan Ira mengetahui mengenai perhubungannya dengan Syamsul serta pernah menasihatinya untuk tidak meneruskannya. Ayu mengatakan Ira tidak pernah terfikir untuk menganggu rumah tangga orang sebaliknya sudah terlanjur saling mencintai.


Bangga Tayang Raih RM76,000 Seminggu, Netizen Bengang Statement Suami Fatin Afeefa

Sudah dua minggu mendirikan rumah tangga, kisah pelakon Fatin Afeefa dan suaminya, usahawan Aliff Awang sering menjadi perhatian di media sosial.

Terbaru, tular video dikongsikan semula oleh netizen dimana Fatin terkejut suaminya bergurau menyebut perkataan cerai namun pantas menjelaskan keadaan sebenar.

BACA: “Kikislah Suami Anda Sebelum Orang Lain Kikis” – Fatin Afeefa

“Saya punya sifat suka kumpul kereta mewah. Mana saya nak ceraikan awak,” katanya sambil mencium dahi isterinya.

Fatin juga dilihat membuat aksi mesra bersama suami dan berseloroh membahan netizen yang masih ‘single’. Malah, suami Fatin juga turut menayang keuntungan yang diperoleh selama seminggu hasil daripada pelaburan saham online.

“Dah la single tak ada duit pula tu. Sweet dengan bini murah rezeki. Hari ini saja dah dapat 15,500 USD (RM67,000). Minggu ni saja dah buat 17,500 USD (RM76,000). Korang semua sayuran!” kata Aliff.

Diruangan komen, rata-rata netizen tersinggung dan terasa hati dengan kenyataan suami Fatin itu. Kata netizen lagi, apa yang penting rezeki halal dan tidak baik memandang hina terhadap orang lain.

Dalam pada itu, ada yang mengatakan jika mereka dapat suami takbur sudah pasti dia akan angkat kaki. Tidak kurang juga, ada yang mengatakan suami Fatin seolah menyindir seseorang.


Tiada Rasa Kesalan, Chef Wan Gembira Dapat Bahagiakan Ibu

Semalam, cef selebriti terkemuka, Chef Wan berkongsikan khabar duka pemergian ibu tercinta Allahyarham Noraini Abdulla yang meninggal dunia pada usia 93 tahun.

Pasti ramai tahu, Chef Wan sememangnya mempunyai hubungan akrab dengan ibunya malah sanggup berbelanja ribuan ringgit untuk kebajikan dan perubatan ibunya.

Terbaru, Chef Wan ada memuat naik perkongsian serta luahan perasaan mengenai pemergian ibunya. Chef Wan berkata meskipun sedih namun dia akan ubati hatinya dengan mengimbas kembali kenangan manis bersama ibunya.

“Saya yakin, kehilangan seseorang sangatlah menyedihkan dan mengambil masa agak lama untuk kembali pulih ke sediakala sepertimana pernah dilalui semasa arwah bapa meninggal dunia sejak lapan tahun lalu.

“Setiap kali saya berduka, saya cuba ubati hati dengan memikirkan kenangan manis kami seperti membuat dia gelak tawa dan bahagia,”tulisnya.

Menurut Chef Wan lagi, tiada apa yang dikesalinya sebaliknya rasa gembira kerana dapat membahagiakan ibuya hingga ke akhir hayat.

“Tiada rasa apa-apa kesalan pun , malahan terasa bangga dan bahagia yang amat sangat. Serta mereta Allah berikan saya kebahagiaan dan senyuman. Tidak dapat digambarkan tetapi semua itu diperoleh apabila seseorang anak melakukan perbuatan baik kepada ibu bapa mereka,” tulisnya.

Dalam pada itu, Chef Wan turut berkongsikan bahawa selama ini dia merancang untuk peruntukan perbelanjaan perubatan buat ibunya bagi mendapatkan rawatan terbaik.

“Beberapa tahun lalu, saya telah memperuntukkan sekitar RM350,000 untuk perbelanjaan perubatan ibu saya untuk perjalanan terakhirnya. Saya telah merancang selama ini dan tidak membazir wang untuk sesuatu yang lain.

“Jika anda ingin memberikan ibu bapa anda rawatan perubatan yang berkualiti, anda mesti mula menyediakan dana atau membeli insurans perubatan mereka secepat mungkin,” tulisnya.


Kecantikan Puteri Sarah Jadi Perhatian, Persis Angelina Jolie

Sejak minggu lalu hangat diperkatakan mengenai kemelut rumah tangga Puteri Sarah apabila suaminya, Syamsul Yusof mengaku sudah berkahwin dengan Ira Kazar di Thailand.

Baru-baru ini perkongsian Puteri Sarah menjadi perhatian ramai apabila ada yang memuji kecantikan pelakon itu dikatakan persis bintang Hollywood terkenal, Angelina Jolie.

Menerusi perkongsian itu, Puteri Sarah memuat naik foto bersama pelakon lain yang membintangi sebuah drama berjudul Andai Itu Takdirnya.

Diruangan komen, rata-rata netizen memuji kecantikan pelakon itu meskipun sudah berusia 37 tahun. Malah, ada yang mengatakan rugi buat suami kerana ramai lelaki diluar sana mungkin sedang menunggu wanita seperti aktres itu.

Dalam pada itu, ramai mendoakan agar Puteri Sarah tabah menghadapi dugaan yang berlaku serta dipermudahkan segala urusan.

Semalam, Puteri Sarah memaklumkan akan memfailkan perceraian di mahkamah syariah pada Isnin ini.

Sebelum ini, Puteri Sarah meminta Syamsul untuk melepaskannya kerana tidak relad dimadukan serta menyifatkan suaminya seorang yang narcassistic.


Puteri Sarah Pernah Hubungi Ustazah Asma’ Harun Minta Nasihat

Kemelut rumah tangga Puteri Sarah dan suaminya, Syamsul Yusof sudah memasuki fasa baru apabila aktres itu akan memfailkan perceraian di mahkamah syariah pada Isnin ini.

Terbaru, pendakwah bebas, Ustazah Asma’ Harun mendedahkan Puteri Sarah pernah menghubunginya untuk meminta nasihat berhubung isu rumah tangganya.

Memetik mStar Online, Puteri Sarah ketika itu mengakui masih sayangkan suaminya serta mahu mempertahankan rumah tangga mereka.

“Sebenarnya dah lama Puteri Sarah hubungi saya, tapi saya tak cerita, dia hubungi saya untuk dapatkan khidmat nasihat.

“Dia sudah berusaha di peringkat awal untuk menyelamatkan rumah tangganya. Dia tanya apa yang dia boleh buat..saya ada kongsikan doa serta zikir. Dia mahu mempertahankan rumah tangganya dan masih sayang kepada suami,” katanya.

Ustazah Asma’ berkata lagi, disebabkan kesibukan kerja mereka tidak berkesempatan untuk bertemu. Asma turut mendedahkan ramai artis mempunyai masalah rumah tangga menghubunginya.

“Sarah mengharapkan saya dapat berjumpa dia dengan suaminya. Saya kira ada hikmah dengan apa yang berlaku sekarang. Itulah perjalanan yang telah ditakdirkan.

“Bukan dia sahaja, sebenarnya ramai artis yang berdepan masalah rumah tangga dan menghubungi saya. Saya hanya mampu mendoakan dan memberi tips apa yang boleh diusahakan,” katanya.


Dah Cerai Talak 3, Kekasih Zarina Anjoulie Beri Amaran Pada Bekas Isteri

Umum mengetahui pelakon, Zarina Anjoulie sedang bahagia menjalin hubungan cinta dengan teman lelakinya Datuk Seri Khazrul Elzey dan bakal berkahwin tidak lama lagi.

Memetik portal Xtra, baru-baru ini Elzey seolah memberi amaran kepada bekas isterinya agar tidak mengganggu hubungannya bersma Zarina atau lebih mesra disapa Anju.

Menerusi perkongsian di TikTok story, kekasih Anju mendakwa telah jatu talak tiga kepada bekas isterinya kerana nusyuz sekaligus hilang gelaran ‘Datin Seri’.

“Kepada bekas isteri, setelah gugur talak tiga keatas kamu kerana nusyuz dan derhaka maka gugurlah title kamu sebagai Datin Sri. Saya mohon jangan kamu ganggu kekasih saya kelak nanti akan menjadi lebih parah,” tulisnya.

Dalam pada itu, Elzey juga berharap bekas isterinya itu meneruskan kehidupan dan bertaubat serta tidak mengganggu mereka.

“Just move on dan kembali bertaubat kepada Allah. Move on dan jangan ganggu kami,” tulisnya lagi.

Bagaimanapun, hasil pencarian mendapati video tidak tidak lagi kelihatan berkemungkinan telah dipadam.

Baru-baru ini, Zarina berkongsi berita gembira apabila dilihat sudah menempah baju perkahwinan di butik pengantin untuk hari bahagianya.


“Kikislah Suami Anda Sebelum Orang Lain Kikis” – Fatin Afeefa

Sudah dua minggu mendirikan rumah tangga, kisah pelakon Fatin Afeefa dan suaminya, usahawan Aliff Awang sering menjadi perhatian di media sosial.

Baru-baru ini, Fatin berkongsikan suaminya sanggup berbelanja lebih RM2,000 untuk barang-barang solekannya.

BACA: Tayang Love Bite Di Leher, Suami Fatin Afeefa Kata Lazat

Menerusi perkongsian video di TikTok itu, Fatin turut menitipkan pesanan buat isteri di luar sana supaya ‘mengikis’ duit suaminya sebelum orang lain berbuat demikian.

“Kalau bukan korang yang kikis semua ini, siapa lagi yang akan kikis. Jadi, buat para isteri di luar sana, kikislah suami anda sebelum orang lain kikis,” katanya.

Diruangan komen, rata-rata netizen setuju dengan kenyataan Fatin itu. Malah, ada yang menyifatkan Fatin seorang wanita bertuah kerana suami tidak kedekut dengan isteri.

Terdahulu, Fatin dan Aliff Awang bernikah pada 30 Disember lalu di Putra Glass Hall, Subang Jaya secara tertutup yang hanya dihadiri ahli keluarga dan kenalan rapat.


Puteri Sarah Fail Cerai Isnin Ini

Nampaknya kemelut rumah tangga pengarah terkenal, Syamsul Yusof memasuki fasa baru apabila isterinya, Puteri Sarah akan memfailkan perceraian di Mahkamah Syariah pada Isnin ini.

Memetik Utusan Online, permohonan tersebut sepatutnya difailkan hari ini namun ditangguhkan ke minggu depan.

Perkara itu disahkan oleh peguam syarie, Datuk Akberdin Abdul Kader yang mewakili Puteri Sarah. Menurut peguamnya lagi, Puteri Sarah akan hadir pada pemfailan permohonan cerai tersebut.

Selasa lalu, Puteri Sarah memuat naik perkongsian di Instagram meminta suaminya untuk melepaskannya kerana dia tidak rela dimadukan.

Terbaru, Puteri Sarah memaklumkan suaminya telah berhenti menyekatnya untuk berbincang mengenai hal rumah tangga mereka, namun Sarah nekad untuk memfailkan perceraian.


Shuib Dikecam Gara-Gara Ucap Tahniah Kepada Syamsul Yusof

Susulan tindakannya meninggalkan komen ucapan tahniah kepada pengarah terkenal, Syamsul Yusof selepas mengumumkan berkahwin dua, pelawak Shuib Sepahtu turut terkena tempias serta dikecam.

Memetik mStar Online, Shuib berkata ianya sekadar ucapan buat sahabat serta meraikan pasangan yang baru berkahwin namun mengakui terkejut apabila ramai yang mengecamnya sehingga mahu memboikotnya.

BACA: Shuib Jadikan Keluarga Arwah Siti Sarah Contoh Untuk Didik Anak-Anak

“Memang terkejut kerana ramai yang kecam dan anggap saya menyokong isu poligami. Ia hanyalah sekadar ucapan apabila orang telah selamat berkahwin.

“Sehinggakan nama saya menjadi bualan di Twitter dan ada yang boikot saya. Saya pun tak faham kenapa ia jadi begitu besar. Janganlah sampai begitu sekali. Orang tengah bahagia, kita raikan dia sebagai pasangan yang baru kahwin,” katanya.

Mengakui sedikit terkesan dan bimbang apabila ada yang mahu memboikotnya, bagaimanapun Shuib berkata netizen akan cepat melupakan perkara tular itu. Ujarnya lagi, dia tiada masalah dengan poligami apatah lagi ianya tidak salah disisi agama.

“Apabila ada yang nak boikot, mula juga rasa bimbang. Saya ini ada perniagaan dan mempunyai ramai pekerja. Takut beri kesan kepada produk sendiri.

“Bagaimanapun saya faham isu di media sosial ini tidak akan lama. Mungkin hanya seminggu dua sahaja. Nanti lama-lama orang akan lupa. Saya secara peribadi tiada masalah dengan isu poligami. Itu bukan satu kesalahan dalam agama,” katanya.


Syafi Tee Akui Kurang Tertarik Dengan Wanita

Menerusi siaran langsung menerusi TikTok baru-baru ini, pelakon yang juga anak kepada pendakwah Ridhuan Tee Abdullah, iaitu Syafi Tee menjadi perhatian ramai.

Menerusi sesi Live itu, Syafi tidak tertarik kepada kaum wanita apabila disoal oleh salah seorang pengikutnya mengenai ciri-ciri wanita pilihannya untuk dijadikan teman hidup.

BACA: Syafi Tee Menyesal Pakai Pendakap Gigi, Ada Gigi Taring Cantik & Comel

“Sekarang Syafi tertarik kat perempuan macam mana? Nak versi 2023 punya jawapan..” soal peminat.

Syafi berkata lagi, dia kini mula kurang minat pada kaum wanita dan mungkin disebabkan pengalaman yang dilalui sebelum ni.

“Saya dah kurang minat pada seseorang. Macam perempuan ini tak buat saya tertarik. Saya tak tahulah itu perubahan hormon ke apa benda, ataupun disebabkan pengalaman saya yang dah hadapi macam-macam benda,” katanya.

Bagaimanapun, Syafi menegaskan dia bukanlah seorang gay serta berseloroh dengan mengatakan dia juga risau tentang keadaan dirinya serta ibu bapanya.


“Berkahwinlah Kamu Untuk Elak Maksiat, Itulah Yang Saya Buat” – Syamsul Yusof

Susulan perkongsian Puteri Sarah yang mahu suaminya, Syamsul Yusof melepaskannya, pengarah terkenal itu pula memuat naik video menjelaskan mengapa dia menyekat isterinya.

Syamsul berkata dia tidak mahu mengeruhkan lagi keadaan serta mengelakkan daripada bergaduh. Malah, Syamsul turut meminta Sarah pulang ke rumah untuk berbincang mengenai soal mereka.

BACA: “Awak Sentiasa Maki Hamun Saya” – Syamsul Yusof Block Puteri Sarah Sebab Tak Mahu Bergaduh

Menerusi video dikongsikannya itu, Syamsul turut mengakui kesilapannya serta mahu memperbaiki diri. Syamsul turut meminta isterinya menghentikan semuanya serta balik untuk berbincang.

“Puteri Sarah ku, awak ajak saya berpisah, baik tak apa jika ini yang awak mahukan. Tapi kita berbincang di rumah, antara saya dan awak dari hati ke hati.. Tak perlu melibatkan orang lain.

“Saya seorang yang tidak suka bergaduh. Macam mana saya nak berkomunikasi dengan awak, wahai Puteri Sarah, bagaimana?

“Hentikan Puteri Sarah. Okay saya salah, atau awak tak salah… Kita balik bincang di rumah. Apa saja isu, lebih baik bincang di rumah saja. Saya tak sempurna. Saya cuba untuk perbaiki,” katanya.

Dalam pada itu, Syamsul turut berkata keputusannya untuk berkahwin dengan Ira Kazar adalah untuk mengelakkan maksiat serta menurut perintah Allah serta meminta mendoakan yang terbaik.

“Saya hanya nak dengar apa yang Allah suruh. Berkahwinlah kamu untuk mengelakkan maksiat. Itulah yang saya buat. Biarpun macam-macam saya dilabel, ada yang kata saya munafik, bapa syaitan dan sebagainya.

“Rasanya masyarakat lebih rela tengok kita buat maksiat daripada ikut hukum Allah. Renung-renungkan. Doakan yang terbaik. Cukup-cukuplah. Kalau nak kutuk sekali pun, hinalah saya.

“Saya yang buat keputusan nak berkahwin. Saya ikut hukum, bukan ikut apa yang makcik-makcik luar katakan. Saya yang bertanggungjawab atas semua,” katanya.


Ibu Chef Wan Meninggal Dunia

Cef selebriti popular, Datuk Redzuan Ismail atau Chef Wan memaklumkan khabar duka, ibunya Noraini Abdullah atau Cik Ani disahkan meninggal dunia sekitar jam 6.20 pagi tadi.

Allahyarham berusia 93 tahun menghembuskan nafas terakhir selepas 10 hari dimasukkan ke hospital akibat kanser dan beberapa komplikasi penyakit

Chef Wan memaklumkan, jenazah ibunya akan dibawa ke Masjid Putra, Putrajaya untuk disembahyangkan sebelum dikebumikan di Tanah Perkuburan Islam Raudhatul Baqi, Cyber 10, Cyberjaya.